Muka Flawless Dengan Rahsia Jus Istimewa Ni,  Kena Cuba Jus Ubi Bit Ya!

Ubi bit memang sedikit asing buat masyarakat kita tetapi tidak bagi masyarakat di Eropah. Mungkin kita tidak biasa dan kurang didedahkan akan khasiatnya. Ubi bit sebenarnya banyak khasiatnya pada tubuh.

Kalau anak tahu, antara kandungan dan nutrisi yang ada dalam ubi bit ni cukup banyak. Buah ini bukan hanya tinggi serat, malah kaya vitamin C, magnesium, zat besi dan banyak lagi.

Paling menarik yang kita semua tak tahu, ubi bit tersangatlah baik untuk kesihatan kulit. Selain mampu mengatasi masalah kulit kusam, ubi bit mampu meredekan masalah jerawat pada muka. Hebat kan?

Selain membuat masker daripada ubi bit ini, antara cara lain yang boleh dilakukan untuk kecantikan dalaman adalah dengan mengamalkan jus ini setiap hari.

Inilah yang diamalkan oleh Fyza Shah setiap hari. Jom ikut cara yang dikongsikan olehnya. Selamat mencuba!

Jangan tak tau yang ubi bit ni khasiat dia memang power kuasa lima untuk kulit dan kesihatan korang. Ubi bit antara superfood kalau kat negara mat salleh mata biru ungu tu. Biasa diorang memang guna untuk buat jus, makan macam salad, boleh gak nak buat ramuan untuk home remedy.

Contohnyer macam sapu kat jerawat dengan parut, memang cepat je hilang. Nak buat masker pun boleh. Nak sapu kat bibir bagi baby pink, nak merah- merah kan pipi pun boleh. Just sapu je jus ni kat tempat korang suka tu.

Jom breakfast dengan segelas besar jus glowing kulit, marbeles sangat. Sedap, resepi isitimewa dari ubi bit merah.

Bahan-bahan:
1/2 biji ubi bit merah
2 biji buah epal
2 biji oren
1 batang carrot
1 batang seleri
1 batang timun

Caranya:
1. Potong kecil buah.

2. Kisar semua bahan hingga sebati.

3. Sedia untuk diminum.

Ok, memang serius jus ni sedap. Kaya sangat dengan serat dan vitamin E dan C. Kulit glowing datang dari kulit yang lembap dan dalaman yang bersih je tau.

So tak heran bin pelik sebab jus ni memang akan cuci darah jadi bersih dari segala toksin mala’un tu.

Siapa yang amal, kulit dia jadi bersih, bebas dari jerawat dan lembap. Malah kulit lembut halus macam kulit baby. Masalah sembelit tak membuang pun dia setel sekali.

So korang cari je ubi bit ni kat mall macam AEON tu confirm ada.


Bekam & Derma Darah, Dua-dua Ada Kelebihannya? Tidak Mahu Orang Keliru, Doktor Ni Jelaskan Untuk Mudah Faham!

Prosedur bekam dan derma darah jika kita lihat seakan sama iaitu dengan mengeluarkan darah daripada badan, namun kedua-duanya mempunyai kebaikan dan manfaatnya yang berbeza. Hal ini dijelaskan dengan lebih detail oleh seorang doktor, dan diharapkan sedikit sebanyak dapat memberi pencerahan untuk kita sekeluarga.

Jom semak perkongsian bermanfaat ini.

BEKAM VS DERMA DARAH

Persoalan yang mengelirukan, orang yang bertanya pada saya juga kelihatan sangat keliru.

Kemungkinan kerana prosedur keduanya sama yang mana darah dikeluarkan daripada badan. Jadi adakah manfaat keduanya sama? Ada yang sama mungkin tapi banyak bezanya!

Derma darah sangat penting bagi menyelamatkan nyawa. Ini bagi saya manfaat terbesar melebihi semua manfaat lain termasuk manfaat bekam. Niat pada yang ni bila derma darah, insha Allah akan dibalasNYA dengan kesihatan yang lebih baik.

Bekam pula banyak manfaatnya. Ramai lebih percaya pada gimiknya, iaitu “buang darah kotor” menyebabkan terdapat mereka yang skeptik dan memandang serong pada terapi bekam ini. Walhal banyak kajian ke atas terapi ini secara saintifik telah dijalankan terutama oleh negara-negara timur tengah, China, india dan juga Malaysia.

Antara kebaikan berbekam yang saya ingin kongsikan hasil pembacaan berkenaan kajian saintifk yang dijalankan :

1) Bekam meningkatkan antioksida badan melalui adaptasi terhadap stress. Kawasan bekam akan mengalami keradangan hasil tekanan darah di dalam cawan dan pengaktifan sel darah. Badan juga menjadi lebih bertenaga hasil daripada penjanaan bateri sel badan iaitu mitokondria yang membebaskan ATP (tenaga).

• Manipulasi redoks mampu memberi kesan positif kepada mereka yang mempunyai masalah alergi, autoimmune, kanser, jangkitan kuman dll.
( Bergantung individu case by case bukan pukul rata )

2) Bekam membuang “substance P” (penyebab radang) daripada saraf hujung sumber kesakitan (nociceptor). Hasilnya kesakitan akan berkurangan.
Maka sebab itu bekam sangat popular untuk mengurangkan sakit kepala,carpal tunnel syndrome, lutut, sakit belakang dll kerana ia mampu mengurangkan kesakitan dengan KETARA.

3) Bekam meningkatkan pemulihan sel melalui peningkatan “growth factor” hasil daripada pengaktifan sel pembekuan darah. Vasculoendothelial growth factor (VEGF) contohnya penting untuk pembinaan salur darah baru. FGF pula merupakan growth factor yang mempunyai pelbagai fungsi (pluripotent growth factor). Antara fungsinya mengikut beberapa kajian ialah membina salur darah baru di jantung (angiogenesis), menyusun dan menumbuhkan sel-sel kulit, memulihkan luka dan penting bagi perkembangan sistem saraf badan.

4) Terdapat juga kajian menunjukkan bekam mengurangkan kerosakan buah pinggang, merendahkan gula darah, memperbaiki profil kolesterol (meningkatkan HDL, mengurangkan TG dan LDL) darah. Terdapat juga kajian ke atas perokok yang berbekam menunjukkan saturasi oksigen yang lebih tinggi dan lebih senang bernafas.

Banyak lagi yang saya belum baca, tetapi rasanya kebaikan bekam yang saya nyatakan tu BANYAK BEZA manfaatnya berbanding derma darah. Namun saya masih berpendapat manfaat derma darah paling utama iaitu untuk menyelamatkan nyawa lebih bermakna jika ikhlas insha Allah.

Tujuan saya menulis bukanlah untuk membuktikan BEKAM lebih baik berbanding derma darah atau sebaliknya. Saya juga bukan yang paling layak. Mana-mana yang berminat mengetahui lebih lanjut boleh hubungi Prof Dr. Aziz dari HUSM untuk pandangan kepakarannya dalam kajian terapi bekam ini.

Hajat saya ingin menangkis pandangan negatif menganggap bahawa terapi bekam merupakan terapi PSEUDOSCIENCE yang tiada asas saintifik. Ia mungkin bukan EVIDENCE BASED MEDICINE (EBM) peringkat tertinggi bagi anda, tapi berlambak kajian ada di pubmed dan journal-journal saintifik.

IQRA’ ya akhi.

Semoga kita tergolong dalam saintis-saintis dan perawat yang mengangkat tradisi perawatan sunnah ini insha Allah. Insha Allah terapi bekam akan menjadi terapi oldschool terbaru dalam bidang REGENERATIVE MEDICINE!

Ikhlas,
Encik Hafiz Sulaiman
-Pejuang Kesihatan-


Sakit Perut Melampau, Rupanya Ada Cyst & Dalam Masa Yang Sama Disahkan Mengandung Pula! Ikuti Perkongsian Wanita Ni.

Sering alami sakit perut siapa sangka rupanya itu petanda wanita ini disahkan ada cyst di dalam rahimnya. Lebih membimbangkan saat itu juga doktor memaklumkan dirinya mengandung.

Bagaimana wanita ini laluinya, jom ikuti perkongsiannya agar dapat memberi manfaat untuk kita lebih menjaga kesihatan dan segera lakukan pemeriksaan kesihatan secara berkala.

PENGALAMAN ADA CYST

Dari pengalaman sendiri sedar tak sedar cyst boleh ada dlm rahim dgn luar rahim.

Smggu sblm puasa haritu bdn dah rasa lain hormon rasa lain mybe lepas kawen mcm tu agknya..xlme tu suami bgtau dpt mmpi aku bersalin ank puan.bdn mkin tk sihat bnyk bnda dlm kple ambk kptusun brenti terus kerja.Terpksa.

KESAN YANG DIRASAI

Ptg 28/5 g lpis bli pregnnt test 2, smpai rmh simpn dlu. Sbb org kta elok check pgi. So wat sprti dktakn..perut senak mcm gestrik..dlm kple xpk skit pon pregnant sbb mmg xterpk lngsung.

Suami sruh check tu bli pregnnt test..smpai dh mlm prut stil lg skit, slere mkn lari, bau kucing busuk trus munth sian miau aku xdpt nk tlg dia tgh skit..

Rasa xthn sgt prut dh smggu lebih mlm tu jgk g kecemasan Kuala Lipis,,trus masok kecemasan ambk drh check urin smua,,dktr cina puan dtg,, dia tnya Puan tau tak puan mngndung,aku ckp la tak, jd blurrr..dktr tunjuk result Allah aku positif pregnnt..

KETULAN 4CM

Lepastu dktr tu ajk scan bby,,dktr ckp xnmpk ape2 cuma 1 je ketulan hitam sbsar 4cm.

Allahuakhbar masa tu aku redha..aku ikut kta dktr..tggu g lbouroom scan bawah rahim sb ktulan drah 4cm tu bawah rahim so aku disaspek lua rahim..suami tak leh dok diam terkedu tgok muka dia..resah..tp time tu aku dh redha kejadian semua Allah atur..aku trima hati trbuka..

Lepas scn kt LB tu dktr crita sruh fhm, ok kena buat 2 kl operate 1st tebuk masok camera n tube buang drh tu. 2nd kne operate andai luar rahim..

Dlm ku 4 am aku naik wad pkai baju biru tggu turn masok blik bedah..kul 7 am bru tolak masok blik bdh 29/5/2018..sejuk ya amat blik bdah..

JALANI PEMBEDAHAN

Lepastu dktr masok ubat tidur n ubat kebas stu bdn.. Lpastu aku tingtong tidur lena siap mpi..last2 ad org kjut panggil nma Siti bgun,,bgu tu clik mata tg jam 9.30am..

Misi tolak naik wad masa tu pk sakit bkas tebuk xleh grak luka dlm prut kn..ptg plk dktr pntau..Alhamdulillah dh buang cyst dh bersih cantik dan Alhamdulillah kndungan selamat..

PERKEMBANGAN TERKINI

Saya dpt cyst drah ni masa pregnant, masa muda2 dlu saya kuat minum caffein dan selalu jgk la beli suplement.

Sekarang, Alhamdulillah sya dah 37 weeks pregnant sihat and bby pun sihat. Cyst yg saya kena cyst jenis darah,cyst ni jnis hormon,dulu saya amalkan pil2 suplemnt.

Nak elakkan daripada dijangkiti tu sy xpasti lagi sbb sy skrg dlm pantauan doktor, lepas bersalin nanti sy akan tanya doktor dengan lebih detail.

Di sini sya ingin berterima kasih kepada suami tersyg sbb doakan syg ngn baby slmt nd trima kasih kluarga y bg smngt.and kwn2 yg mndoakn.

Sumber : Siti Ara


Rupanya Kerja Sendiri Pun Boleh Mencarum PERKESO. Isteri Ni Kongsi Info!

Mungkin masih ramai belum tahu terutamanya suri rumah yang bekerja sendiri, layak mencarum PERKESO.

Pastinya ini satu peluang yang hebat  dan rugi  jika dilepaskan demi memastikan kabajikan kita andai berlaku sesuatu yang tidak diingini di masa akan datang terjaga.

Berita gembira ini turut dikongsikan oleh seorang wanita ini dengan rasa keterujaan dan diharapkan agar ramai lagi memgetahui manfaat mencarum PERKESO untuk yang bekerja sendiri.

ini perkongsiannya.

Ok, saya sangat teruja mahu kongsi info ini.

Sejak Idzwan jatuh sakit pada 8 Mac 2015 dahulu, barulah saya kenal dan tahu apa sebenarnya fungsi Pertubuhan Keselamatan Sosial (PERKESO). Sebelum tu, tahu juga tapi tak ambil pot sangat. Eheh.

Waktu itu sepupu saya yang bantu buat semakan nama Idzwan dan kelayakan carumannya untuk permohonan bantuan ilat serta pencen ilat PERKESO.

Walaupun caruman Idzwan ngam-ngam (dulu kami lama bekerja sendiri), Alhamdulillah caruman ‘cukup haul’ dan permohonannya lulus. Maka banyaklah dapat manfaat daripada Perkeso.

Masa itu barulah saya faham kenapa setiap pekerja (swasta) diwajibkan ada caruman Perkeso. Fungsinya lebih kurang sama macam kita ambil perlindungan insurans/takaful. Dan yang bagusnya, bayaran caruman PERKESO boleh dikatakan murah.

Setakat ini Idzwan telah menerima bantuan katil pesakit, ripple mattress, kerusi roda, kusyen alas kerusi roda, kerusi tandas, quadripod (tongkat) dan juga lampin pakai buang setiap bulan.

Oleh kerana disahkan mengalami hilang upaya kekal, Idzwan juga telah menerima pencen ilat, iaitu duit pencen yang dibayar secara bulanan oleh PERKESO (dibayar sehingga OB meninggal dunia. Jika OB meninggal, pencen ilat akan bertukar jadi pencen penakat – diterima oleh waris).

Syukur, Alhamdulillah.

Apabila saya dah bekerja sebagai penulis dan perunding hartanah, saya selalu fikir alangkah bagusnya kalau saya ada caruman PERKESO sebagai perlindungan. Baik sebagai penulis atau perunding hartanah, pendapatan saya berdasarkan jualan buku atau komisen, jadi tiada gaji tetap dan tiada caruman PERKESO dari penerbit atau agensi.

Tiba-tiba tadi Tuan Ashraf Helmi , seorang pegawai PERKESO hantar mesej kepada saya, info tentang skim baru ini iaitu Skim Keselamatan Sosial Pekerjaan Sendiri. Khusus untuk golongan yang bekerja sendiri seperti peniaga online, penulis, pelukis, jurufoto, ejen-ejen, pemandu Grab, artis, tukang urut dan lain-lain.

Macam orang mengantuk disorongkan bantal. Yay!

Ok, berikut antara info yang saya dapat :

– Nama Skim : Skim Keselamatan Sosial Pekerjaan Sendiri
– Bermula 1 Januari 2020
– Ditawarkan bagi 18 sektor : rujuk foto

.

– Cara daftar : Pergi ke pejabat PERKESO berhampiran
– Bayaran serendah RM13.10 sebulan
– Jadual pembayaran : rujuk foto

– Boleh buat bayaran setiap bulan, atau setiap 3 bulan, atau 1 tahun terus
– Perlindungan akan diambilkira bagi bulan yang dibuat bayaran sahaja (info lanjut nanti rujuk PERKESO ya)

Lain-lain boleh rujuk foto yang saya sertakan. Nanti saya cuba dapatkan salinan brosur yang lebih kemas. Ini tadi saya dapat dari Whatsapp. Kita rujuk mana yang ada dulu ya.

Tadi saya tanya, “macamana kita nak bagi bukti ke PERKESO yang kita ni penulis?”

Kata Tuan Ashraf, “Hanya beri IC dan sebarang kad atau bukti (dari penerbit) untuk mmbuktikan kita penulis buku”

Gitu. Nampaknya lebih mudah bawa saja buku hasil tulisan sendiri. Haha. Mungkin syarat yang lain nanti boleh tanya lanjut pada PERKESO.

Jadi, boleh maklumkan info ini kepada anak-anak, ahli keluarga dan kawan-kawan yang bekerja sendiri. Kawan-kawan saya – penulis, jurufoto, ejen (perunding) hartanah, peniaga-peniaga online semuanya boleh buat caruman PERKESO sekarang.

Yang mana ada masalah mahu ambil insurans atas kekangan kewangan, umur dan sebagainya, boleh pertimbangkan caruman PERKESO ini.

Boleh rujuk video berikut juga :

Kalau tanya saya, memang saya galakkan sangat sebab saya sudah tahu bagaimana manfaat PERKESO sekiranya apa-apa terjadi pada kita.

Sekian

Kak Odah Anderson
Bukan Duta PERKESO Kikiki.


Tanam Rasa Benci Pada Rasuah Sejak Anak Kecil, Ibu Ayah Perlu Main Peranan Agar Tiada Siapa Terjebak!

Isu rasuah sentiasa menjadi perbahasan yang dikupas saban tahun, namun ia datang dan pergi dalam masyarakat. Ini sekali gus memberi gambaran rasuah masih berlaku secara senyap ibarat api dalam sekam yang sebenarnya membarah dan merosakkan peradaban dan tamadun manusia.

Lantaran itu sebagai ibu ayah kita juga tidak mahu generasi kita terjebak dengan masalah rasuah yang mana kesannya cukup hebat hingga boleh melumpuhkan sebuah negara jika tidak dibendung dari awal.

Perlu diingat, orang tua-tua dahulu sering berpesan dalam mendidik anak-anak agar mempunyai akhlak yang baik dan jati diri yang teguh perlu bermula dari seusia kecil mereka. Bak kata pepatah, melentur buluh biarlah dari rebungnya.

Wajar sedari kecil sudah kita beri kefahaman yang jelas mengenai bahaya cengkaman rasuah agar bila mereka besar kelak tidak tersalah langkah dalam membuat pertimbangan.

Lantaran itu satu usaha transformasi dan gerakan moral inisiatif rakyat demi rakyat dibawakan oleh #RasuahBusters dan lebih 400 gabungan melalui 6 Tuntutan Rakyat dalam Politik #MalaysiaTanpaRasuah telah dilancarkan secara rasminya.

Ini sepertimana memetik laporan daripada Sinar Harian, Ketua Pasukan Rasuah Busters, Datuk Hussamuddin Yaacub berkata, usaha melibatkan kumpulan politik perlu kerana mereka adalah ‘decision maker’ dan pembuat dasar.

Katanya, selain itu pasukan Rasuah Busters juga mengajak seluruh rakyat Malaysia bangkit membenci rasuah demi masa depan Malaysia yang lebih baik.

“Untuk itu, gerakan pasukan Rasuah Busters berusaha untuk memastikan kumpulan pertama ini yang melibatkan ahli politik adalah kumpulan pemimpin yang bebas rasuah.

“Untuk itu kita perlukan pemimpin yang berintegriti tinggi sahaja untuk berada di tampuk kepimpinan negara,” katanya dalam ucapan aluan majlis pelancaran gerakan Politik #MalaysiaTanpaRasuah secara maya pada Sabtu.

Tambah Hussamuddin yang juga Pengerusi Lembaga Pengarah Kumpulan Karangkraf, pasukan Rasuah Busters akan bertindak sebagai mata dan telinga untuk mendesak sebuah kerajaan serta kepimpinan politik yang bersih menerusi gerakan Politik #MalaysiaTanpaRasuah.

Mengulas lanjut, Hussamuddin berkata, menerusi kempen Politik #MalaysiaTanpaRasuah yang dilancarkan hari ini, terdapat enam tuntutan yang diberi perhatian oleh pasukan Rasuah Busters.

Katanya, tuntutan pertama adalah berhubung pelaksanaan dan sokongan penuh kepada Pelan Antirasuah Nasional (NACP) dan keduanya mempercepatkan pembentangan dan perlaksanaan Akta Pembiayaan Dana Politik.

Menurutnya, tuntutan ketiga untuk memastikan kebebasan dan ketelusan institusi terutamanya Suruhanjaya Pencegahan Rasuah Malaysia dan Jabatan Peguam Negara.

“Tuntutan keempat memperkenal dan mengadakan Pilihanraya Pecat sebagai alternatif segera kepada Akta Anti Lompat Parti, seterusnya pelaksanaan dan pemerkasaan Undi18 serta melaksanakan reformasi parlimen,” katanya.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Bahagia Itu Bukan Korban Diri. Ikhtibar Kisah Isteri Didera Suami. Ikuti Kisah Dr Ini.

Wanita yang berkahwin tentunya hingga bahagia till jannah. Namun siapa sangka lelaki pilihan hati rupanya bukan pelindung diri sebaliknya perosak diri.

Diri wanita didera akibat cemburu dan sebagainya hingga melakukan keganasan rumahtangga. Ada isteri sanggup bertahan korban diri demi idamkan suami berubah. Tetapi sebaliknya.

Dengan ini jadikan kisah ini iktibar untuk kita mencari cahaya sinar kebahagiaan. Elakkan wujud pertelingkahan dan rasa cemburu dalam diri. Sebaliknya saling percaya dan saling melengkapi antara satu sama lain.

Keganasan rumahtangga ni boleh terjadi pada mana-mana wanita. Tak kira surirumah atau yang berkerjaya.

Dah ada dua doktor wanita yang saya tahu, pernah dan masih melaluinya.

Seorang tu suaminya menganggur, setiap hari selepas hantar isteri ke hospital akan mengintip isterinya. Periksa tengah buat apa. Berbual atau berbincang dengan doktor lelaki ke. Kawal setiap pergerakan isteri.

Tak cukup stalking bini, dia sebarkan cerita bukan-bukan untuk mengaibkan isterinya pada rakan sekerja isteri.

Balik kerja nanti adalah habuan untuk si isteri. Kena maki, sepak, terajang tu dah rutin harian. Esoknya kalau datang kerja dengan mata lebam tanpa ditutup cela dengan concealor pun kena marah juga.

Isteri memang makan hati tapi tak mampu nak tinggalkan rumahtangga penuh toksik itu. Macam ada rantai besi halimunan tergari pada kakinya. Entah apalagi yang ditunggu pun tak tahu.

Seorang lagi dah berjaya melepaskan diri dari neraka dunianya. Bekas suami yang sama-sama kerja doktor, depan orang pijak semut pun tak mati. Tapi di rumah dia lah bouncer pukul bini.

Depan kawan-kawan doktor lain bila orang komen kenapa muka isteri kau lebam, dia boleh buat lawak kata “aku belasah dia kut” sambil ketawa. Tanpa rasa bersalah.

Balik nanti sambung belasah bini lagi sebab tak sorok muka lebam tu.

HUKUMAN

Syukur dia dah dikenakan tindakan undang-undang. Baru dia tahu ada yang lagi kuat dari dia.

Bukan wanita berpelajaran rendah saja yang jadi mangsa, yang berpelajaran tinggi pun boleh terkena juga. Otak dan fikiran mereka automatik bertukar jadi mode hamba bila di hadapan pemangsa.

Tak mampu melawan. Malah beri alasan pula untuk suami pendera.

“Agaknya dia penat, sebab tu cepat marah.”
“Dia dulu mangsa keadaan juga. Tak cukup kasih sayang.”
“Bos dia garang sangat, jadi dia tertekan.”

Itulah kisah benar penderaan rumahtangga. Kadangkala mereka perlukan pertolongan untuk sedar dan bangkit melawan.

Kita pun perlu jadi masyarakat yang cakna. Berhentilah beri alasan untuk pendera.Kepada mangsa, langkah pertama menyelamatkan diri ialah sedar yang diri anda berharga. Shout for help. Ok?

Kredit: Hana Hadzrami


Wajah-wajah Menggoda Di Lebuh Raya, Iringi Perjalanan Pulang Ke Kampung!

Rata-rata ketika ini tentu sudah ada antara kita yang telah sampai di kampung halaman untuk meraikan hari raya atau pun ada antaranya sedang dalam perjalanan dan kini berada di atas lebuh raya.

Cuba pandang kiri dan kanan, dan lihatlah disepanjang perjalanan tersebut pasti ada  ‘wanita-wanita cantik’ mengiringi. Betul atau tidak?

Menurut Datuk Abdul Jalil itu membuktikan dulu, kini dan selamanya orang perempuan lebih mementingkan kecantikan dan kesihatan. Kalau tidak percaya laluilah mana-mana lebuh raya di seluruh negara, kita akan melihat buktinya dengan jalas dan nyata.

Cuba tanya pemandu kereta, pemandu bas ekspres, pemandu lori ikan dan lori ayam, hatta mat rempit atau siapa sahaja yang melalui lebuh raya, semua akan setuju orang perempuan memang lebih peka terhadap dua perkara berkenaan.

Setiap kali pulang ke Muar dan memandu di Lebuh Raya Utara-Selatan, sepanjang perjalanan – lebih kurang 2 jam – saya melihat sekian banyak wajah-wajah manis tersenyum begitu menggoda.

Mata biru menjeling manja, alis lentik hitam berkilat, rambut ikal mayang mengurai, pipi mulus licin pauh dilayang, bibir merah delima, jari-jemari lentik mempesona. Aduhai, manisnya senyuman!

Terpandang  juga susuk tubuh wanita mengiurkan, bersantai di pembaringan sambil memperagakan bentuk tubuh yang ramping dalam posisi yang ‘tak tun tuang, tak tun tuang’.

Awas, jangan tenung lama-lama! Penggoda sepanjang lebuh raya itu boleh menyebabkan anda tersasul ke lorong lain, mungkin juga tersenggol kenderaan di hadapan.

Pada hemat saya senyuman dan jelingan di sepanjang lebuh raya mungkin salah satu faktor angka kemalangan semakin meningkat. Perangkaan polis menyebut, lebuh raya kita meregut lebih 5,000 nyawa setiap tahun.

Ada pun wajah-wajah manis itu adalah iklan-iklan yang mempromosi pelbagai produk kecantikan dan penjagaan tubuh, kebanyakannya ditujukan untuk wanita.

Di sebalik model-model jelita lagi seksi itu, ada mesej yang disampaikan menerusi iklan-iklan berkenaan, semuanya untuk meyakinkan wanita yang ingin menjadi cantik.

Pelbagai kata kunci dan tagline diletakkan dalam iklan-iklan berkenaan, Perkataan dan pendekatan berbeza, tetapi  rata-rata bermaksud lebih kurang sama:

Pakai produk ini. jeragat akan hilang dalam masa 14 hari. Anda akan kelihatan lebih menawan. Makan produk sekian-sekian, lemak di perut dan punggung akan menurun. Semakin cun youuu!

Ambil vitamin sekian-sekian, pinggang akan menjadi lebih ramping. Sekiranya wajah anda hitam tidak berseri, gunakan produk sekian-sekian, [assti lebih gebu, barulah putih.

Sesetengah dakwaan dalam iklan macam tidak masuk akal. Contoh: sapukan lotion ini pada bahagian tubuh, dalam masa dua jam bahagian yang menonjol boleh mengecil dan ramping. Fikiran nakal saya bertanya: Kalau disapukan di dada, dalam masa dua jam dada akan rata seperti Dataran Merdeka. Tidakkah itu berbahaya?

Kalau betul ada ubat atau lotion semujarab itu, wanita tidak perlu ke pusat arobik untuk membuang lemak yang menyendatkan seluar dalam dan coli. Sapu sahaja lotion berkenaan, dalam masa hanya dua jam semua menjadi kecut. Boleh percaya?

Lagi contoh: amalkan minuman sekian-sekian, kulit anda akan menjadi selembut kulit bayi!Mana mungkin kulit wanita berusia 50 atau 60 tahun boleh bertukar menjadi kulit bayi! Lagi pun tentu suami geli-geleman memeluk isterinya yang selembut bayi. Tidak masuk akal.

Tetapi, iklan memang sengaja membuat dakwaan-dakwaan tidak munasabah. Malah yang tidak munasabah itulah yang lebih memikat wanita. Sebab itu di sepanjang lebuh raya kita banyak iklan ditujukan kepada wanita.

Walaupun menyerdai sesetengah dakwaan itu tidak munasabah, wanita tetap ingin mencuba. Inilah keistimewaan kaum Hawa, lebih-lebih lagi yang ingin menjadi cantik, dan menjaga kesihatan tubuh.

Untuk keterampilan tubuh, dan wajah ayu lagi gebu, wanita sanggup berbelanja besar, dan mudah terpujuk dengan iklan-iklan baik di lebuh raya atau yang disiarkan dalam pelbagai media.

Jarang sekali saya melihat iklan atau promosi produk yang ditujukan khas untuk lelaki. Kalau ada pun iklan khusus lelaki bukanlah dalam bentuk poster raksasa di lebuh raya.

Iklan untuk lelaki biasanya dipasang di jalan-jalan kampung. Iklan jenis ini tidak memerlukan model lelaki, cukup sekadar ditulis atas papan lapis, dan ditampal pada batang pokok, atau ditulis menggunakan cat hitam pada tembok.

Perkataan yang digunakan pun mudah difahami. Contoh iklan: ‘URUT UBAH SAIZ, TEL 019-435xxxx.’ Hanya lelaki berkenaan yang faham saiz apa yang hendak diubah!

Sebenarnya sifat semula jadi wanita yang gemarkan kecantikan dan penjagaan tubuh, memberi manfaat besar kepada lelaki. Wanita mengambil pelbagai makanan kesihatan dan menggunakan alat solek untuk menyerlahkan keayuan.

Apabila wajah ayu, tubuh gebu, yang untung adalah lelaki. Almaklumlah, suami mana tidak gembira melihat isteri sentiasa jelita dan mengiurkan. Kekasih pun senang hati apabila makwenya cantik setiap masa.

Tetapi yang paling beruntung dan mendapat manfaat maksimum ialah para usahawan yang mencipta dan memasarkan produk-produk kecantikan dan penjagaan tubuh, lebih-lebih lagi produk yang menepati @ patuh syariah.

Seperti yang kita ketahui telah muncul usahawan-usahawan wanita yang berjaya mencipta nama dan branding kerana memasarkan produk yang ditujukan khas untuk wanita, termasuk muslimah.

Ramai yang bergelar jutawan dengan produk kecantikan, makanan kesihatan, fesyen, termasuk tudung bawal. Usahawan dan jutawan ini tidak kedekut membelanjakan sejumlah wang yang besar – RM juta-juta – memasang iklan di lebuh raya dan lain-lain media.

Dengan iklan-iklan tersebut dan sikap wanita yang suka cantik lagi sihat, usahawan berkenaan memperoleh pulangan lumayan. Semakin berkesan produk yang digunakan pelanggan, semakin meningkat pendapatan pengusaha.

Pendek kata, usahawan suka, wanita suka, lelaki pun suka. Sama-sama suka. Orang putih kata win-win situation.

Menurut kaji selidik J. Walter Thomspon (JWT) yang dikeluarkan pada September lalu, seperti yang dilaporkan sebuah portal berita The Malaysian Insight, wanita muda beragama Islam di Asia Tenggara menjadi tumpuan pemasaran.

Ini kerana mereka adalah kumpulan berpengaruh dalam gaya, fesyen, pelancongan, kemampuan yang baik terhadap teknologi dan keusahawanan tetapi masih patuh syariah.

Kajian yang dilakukan itu meliputi golongan wanita daripada generasi milenial yang sebahagian besarnya berusia 18-39 tahun (77%) dan lebih 40 tahun (23%).

Di  Malaysia, 60 % daripada 30 juta penduduknya beragama Islam dan menyaksikan 24% muslimah di negara ini memilih untuk membeli barangan seperti baju atau kosmetik secara mingguan dan 58% membelinya setiap bulan.

Dalam bab ‘nyoping-menyoping’ orang perempuan jauh lebih bijak dan kreatif berbanding lelaki. Kalau tidak percaya pergilah ke pasar raya dan perhatikan siapa yang melakukan kerja-kerja memilih dan membeli.

Isteri biasanya yang melakukan kerja-kerja leceh itu. Dia yang meneliti pelbagai jenama dan harga barangan, kemudian mengembil dan memasukkan ke dalam troli.

Dia juga yang memilih barang-barang dapur seperti bawang, cili, kunyit. Dia yang lebih tahu ayam sejuk beku atau ayam baru disembelih, dia lebih faham buah mana baru tiba, buah mana yang hampir busuk. Hatta jenis telur pun dia lebih tahu dari orang lelaki.

Ada pun orang lelaki @ suami hanya tahu menolak troli. Cuma pada hemat saya seterror-terror orang perempuan memilih dan membeli, kuasa di kaunter pembayaran tetap di tangan lelaki. Belanjalah walau dua tiga troli, sekiranya suami enggan membayar, semua yang dibeli itu tidak boleh dibawa pulang.

Mengenai bab pembelian untuk kecantikan dan penjagaan tubuh, orang lelaki tidak tahu apa-apa. Mana lelaki kisah dengan lotion pelembab, cecair itu, cecair ini untuk cuci muka. Alis mata, perapi rambut, pelembut kulit, bla, bla, bla, orang lelaki tidak ambil tahu.

Orang perempuan yang lebih teliti dalam hal-hal seperti ini. Mereka malas bertanya pada suami yang selalu buat dhek. Lebih mudah merujuk kepada iklan-iklan yang mendakwa macam-macam.

Secara peribadi saya tidak kisah sangat dengan sekian banyak ubat, makanan kesihatan dan lain-lain peralatan penjagaan tubuh yang dibeli dan digunakan oleh wanita. Apa salahnya dia hendak menjadi cantik.

Cuma, kena pilih benda yang betul-betul sesuai dengan tubuh kita. Jangan main beli dan makan sahaja. Sebab sudah terbukti ada ubat, lotion dan makanan kesihatan dan lain-lain yang tidak sesuai; apabila digunakan mendatangkan mudarat kepada wajah dan tubuh.

Boleh beli, boleh cuba guna, tetapi kena hati-hati!

sumber : Majalah Keluarga Jan-Feb 2018


Hasil Dorongan Isteri, Zamani Terima Sumbangan Hasil Kutipan Paknil Rawat Sakit Tulang Belakang

Tengok pun dah cukup tersiksa, apatah lagi yang menanggungnya. Hanya kerana bimbang memikirkan risiko yang bakal dihadapi, penyanyi terkenal, Zamani mendedahkan dia sebenarnya takut untuk menjalani pembedahan bagi merawat penyakit tulang belakang melengkung atau skoliosis yang dihidapi sejak tiga tahun yang lalu.

“..Tercucuk Di Bahagian Rusuk kanan”

Walaupun agak risau sekiranya berlaku sebarang komplikasi pada prosedur hingga boleh mendatangkan risiko tak terduga seperti lumpuh kekal, namun dia akur lebih-lebih lagi apabila tulang belakangnya itu dikatakan telah mencucuk bahagian rusuk kanannya yang menyebabkan kesakitannya itu makin melarat.

“Buat masa sekarang saya kena rujuk pakar neurologi terlebih dahulu. Tetapi ujian Pengimejan Resonans Magnetic (MRI) sudah selesai.

“Saya pun agak takut juga. Saya pernah tontonan pembedahan tersebut di Youtube. Nampak macam seram juga.

“Keadaan sekarang memang agak sakit sebab dia dah kacau dan tercucuk di bahagian rusuk kanan. Keadaan tulang bengkok tu dah agak teruk.

“Rasanya memang dah teruk sangat. Kalau tak sakit, saya masih boleh tahan lagi. Bagi saya asalkan boleh buat kerja, kiranya okay la tu. Lagipun, siapa nak tengok artist bongkok sangat ni” katanya.

Vokalis kumpulan Slam ini berkata sedemikian menerusi video yang dimuat naik oleh pengacara terkenal, Datuk Aznil Haji Nawawi ketika pertemuan mereka baru-baru ini.

Pertemuan tersebut diadakan oleh Pak Nil bagi menyerahkan sumbangan yang telah berjaya dikutip hasil bantuan orang ramal yang perihatin dengan nasib Zamani.

Jelas Aznil, wang berjumlah lebih RM120,000 telah pun dipindahkan ke dalam akaun Zamani.

“Dalam masa beberapa jam sahaja, saya dah dapat kutip RM30,000. Kemudian pagi esoknya bangun subuh, tengok-tengok sudah ada RM60,000.

“Ramai orang sayang Zamani dan mereka percaya saya. Saya ada dua juta pengikut Instagram tetapi apa gunanya kalau ada jumlah seramai itu tetapi tak bagi manfaat kepada orang lain, kata Aznil.

Isteri Penguat Semangat Untuk Terima Sumbangan

Pada masa sama, penyanyi lagu Gerimis Mengundang ini turut memaklumkan individu yang meyakinkan dirinya untuk menerima sumbangan tersebut adalah isterinya sendiri.

“Saya sebenarnya nak berterima kasih banyak pada Pak Nil. Yang mendorong saya untuk terima bantuan ini adalah isteri saya. orang rumah saya bagitahu, Pak Nil ni sebenarnya dah banyak tolong orang. Bukan saya sahaja.

“Dia minta saya terima dan saya juga menerimanya dengan hati yang terbuka. Sebenarnya perkara ini tiada tekanan pun bagi saya sebab saya memang nak buat pembedahan ni. Kerana itulah saya nak ikhtiar dulu dengan penuhi jemputan menyanyi.

“Saya akan tetap jalani pembedahan cuma proses ini perlu ambil masa sebab prosedurnya sangat teliti,” kongsinya lagi.

Tak Nak Bergantung Harap Dengan Ubah..

Dalam pada itu, pemilik nama lengkap Zamani Ibrahim turut memberitahu, dia sudah tidak mahu lagi bergantung kepada ubat tahan sakit kerana memikirkan mengenai kesan sampingan yang akan ditanggung kelak.

“Kalau ikutkan memang saya tak nak buat pembedahan tetapi tiada cara lain. Sampai bila nak bergantung dengan ubat. Sekarang nak tidur malam pun susah,” ujarnya lagi.

“Doktor kata otot saya langsung tak berfungsi, tak sokong tulang belakang. Cuma saya difahamkan, tulang masih boleh dibaiki guna besi. Tetapi otot sahaja bermasalah.

Doktor kaitkan sakit saya dengan penyakit yang pernah terjadi kepada bekas pemain bola sepak kebangsaan, Allahyarham Mokhtar Dahari. Kalau otot ada masalah, memang tak boleh buat pembedahan” katanya.

Punca Utama Insiden Jatuh Bilik Air

Sementara itu, Zamani turut mendedahkan, insiden terjatuh daripada bilik air satu ketika dahulu mungkin menjadi punca utama penyakitnya itu.

Penyakit tulang belakang melengkung atau skoliosis dihidapi Zamani semakin serius sejak 2019 sehingga keadaan tubuhnya yang membengkok tidak dapat disembunyikan lagi daripada peminat.


“Allah Beri Kanser, Adakah Dia Sedang Beri Saya Tiket Ke Syurga? Ustaz Hanafiah Anggap Penyakit Ini ‘Hadiah’ Untuk Disyukuri Bukan Ditangisi.

Bukan semua orang dipilih untuk menerima ujian dariNya. Untunglah mereka yang terpilih untuk diuji kerana itulah permulaan dalam melatih diri sama ada reda atau sebaliknya.

Demikian bagi pendakwah bebas, Ustaz Hanafiah Malek yang diuji dengan Kanser Limfoma, namun ia tidak pernah sedikit pun menghentikan kerja-kerja dakwah beliau. Sebaliknya Ustaz Hanafiah tetap tabah meneruskan aktiviti tersebut seperti biasa.

Baru-baru ini Ustaz Hanafiah berkongsi beberapa tip mengenai pemakanan buat pesakit kanser.

“Saya ada menyertai satu program untuk pesakit kanser bersama Dr Yasmin. Di dalam program tersebut dia menerangkan tentang rawatan kanser dan alhamdulillah dia banyak beri pendekatan berbeza berbanding doktor lain.

“Setiap pagi kena makan dan elakkan perut kosong. Kena makan buah dahulu kemudian barulah makan makanan lain. Dr Yasmin cakap, untuk elak kanser kena minum benda masam seperti lemon atau epal pada waktu pagi. Selain itu, bawang putih jangan dikisar kerana akan hilang khasiat. Ketuk dan masukkan dalam setiap masakan. Selain itu, serai, daun saderi  juga bermanfaat.

“Bagi yang suka minum kopi, kena ambil minuman ini awal pagi kemudian baru makan. Jika kopi diambil selepas makan, segala khasiat akan hilang. Selepas makan, elok minum air putih yang diletak lemon. Nenas juga baik untuk mereka yang menghidap kanser yang membabitkan kanser tekak.

Kanser juga boleh berlaku pada kanak-kanak disebabkan oleh makanan segera seperti maggi, ramen dan sebagainya. Ada juga yang baru berumur 1 tahun 4 bulan sudah menghidap. Kanser banyak datang dari gula, jadi elakkan beri gula-gula pada anak-anak.

“Selain itu, nasi lemak bagus untuk kesihatan cuma tak digalakkan dengan sotong atau kerang, sebaliknya makan nasi kosong sahaja. Bgai yang suka makan nasi putih, sebaiknya selepas makan minum lemon segelas.

“Selain itu, galakkan minum air suam dan air mentah atau mineral water perlu di masak terlebih dahulu. Dr Yasmin cakap untuk pesakit kanser elakkan masak di dapur. Jika ada pasangan ada kanser tak perlu minta mereka masak, biarkan mereka berehat.

“Pastikan jaga makan, elak makanan mentah, sayur kena celur terlebih dahulu untuk membunuh kuman. Jika masak ikan jangan goreng terlalu deep fry. lebih baik direbus atau stim.

Hadiah tidak selalunya dibalut dengan pembungkus yang cantik. Adakalanya dibalut dengan kedukaan tetapi di dalamnya subhanaallah, penuh dengan cahaya keimanan. Ustaz Hanafiah menganggap penyakit tersebut sebagai ‘hadiah’ yang diberikan daripada Allah kepada beliau untuk disyukuri, bukan ditangisi.

“Alhamdulillah saya semakin sihat dan semangat untuk berdakwah dan teruskan kehidupan. Saya mahu betulkan dan didik anak-anak saya untuk jadi pendakwah.

“Saya sibukkan diri ke sana ke sini untuk membantu menaikkan semangat mereka yang melihat diri saya supaya jangan putus asa dan teruskan.

“Saya malu kalau diri mati dalam keadaan terbaring atas katil. Biarlah Allah pilih saya mati ketika berdakwah. Ini adalah pandangan saya mahu kongsikan dengan orang ramai.

“Sebenarnya paling utama untuk pesakit kanser adalah bersangka baik pada Allah. Dalam ceramah saya tekankan hal ini kerana Allah beri kanser, adakah Dia sedang beri saya satu tiket ke syurga? Tetapi nak jadi ahli syurga bukan sahaja kena sabar tapi syukur. Nak jadi ahli syurga kena banyak bersyukur ujarnya ketika membuat live dalam berkongsi tip dengan orang ramai.

Malah, beliau turut berkongsi beberapa tip agar mereka yang diuji sentiasa positif dan tidak berada dalam perasaan kecewa.

Syukur
“Inilah hadiah terbesar daripada Allah. Bila hadiah, ini mesti sesuatu yang indah daripada Allah. Saya terima hadiah ini dengan hati yang bersyukur. Bila bersyukur Allah akan tambah nikmat. Allah tidak berbohong kerana Allah adalah Tuhan yang bercakap benar. Nikmat yang Allah beri ini ada kemanisannya.”

Jangan Stress
“Kalau tak nak stress, syukurlah. Orang yang bersyukur jiwanya lapang, hatintya tenang. Jangan sekadar jadi orang yang sabar. Kerana orang sabar ada batasanya. Orang bersykur pula ‘they make Allah happy.’”

Cita-cita Saya Mati Ketika Dakwah
“Saat ini saya tiada masa untuk fikir bab sakit kerana banyak komitmen. Memang doktor tak bagi tapi saya takkan tinggalkan kerja-kerja dakwah kerana manisnya dakwah.”

Never Give-up! Allah kan Ada

Merupakan buah tangan Ustaz Hanafiah buat dirinya sendiri juga mereka yang sedang diuji. Pesannya lagi, jangan cepat berputus asa walau begitu banyak ujian dan dugaan yang menimpa. Kerana ketika ujian datang ‘mendera’, akan selalu ada hikmahnya, hadapi dengan ikhlas dan sabar. Kesabaran akan memberikan ketenangan jiwa dan kekuatan hati.

Dan Allah SWT akan sentiasa bersama orang-orang yang sabar. Never Give-up! Bangkitlah.

Untuk mendapatkan penjelasan lebih lanjut, boleh layari facebook Ustaz Hanafi atau klik


“Kenapa Isteri Takut Kehilangan Suaminya…?” Ni Perkongsiannya!

Perkongsian daripada seorang suami ini bagus andainya difahami oleh lelaki lain juga.

Ini penting agar mengerti mengapa isteri asyik tegur dan nasihat suaminya.

Tujuannya satu, adalah kerana sayang dan tidak mahu kehilangan suami tercinta.

Kenapa isteri takut kehilangan suaminya…?

Org perempuan, bila dah sayang, maka cukuplah dgn seorang tu saja sampai bila2…

Klu nak dibandingkan syg org lelaki dgn syg org perempuan ni, org lelaki lebih senang berubah perasaan ataupun sygnya tergugat bila ada dugaan dan cubaan…

Sayang org perempuan terhadap org lelaki ni berserta dgn impian dan harapan…

Ada tujuan dan keinginan yg ingin dicapainya dgn lelaki tersebut…dia sanggup buat apa saja selagi dirinya disayangi oleh lelaki itu…

Sebab tu la apa saja teguran dan nasihat dia adalah semata-mata utk kebaikan…

Kebaikan lelaki itu dan juga masa depan dirinya…org perempuan takkan tegur pasangannya dgn niat utk merendahkan, menjatuhkan dan menghukum…tapi ianya sebagai ruang dan peluang utk dibuat pembetulan dan penambahbaikan ke arah menjadikan diri lelaki itu lebih baik dr sebelumnya…

Dia juga akan dapat manfaat hasil drpd teguran dan nasihat dia yg membawa perubahan dlm diri lelaki itu…

Sebab tu kita org lelaki kena fikir, isteri kawal pergerakan kita, jaga pergaulan kita, ambik tahu ke mana kita pergi, bila kita balik, dgn siapa kita keluar, disebabkan dia taknak kehilangan org yg dia sayangi…

Sayangnya dia pada kita tu bukan senang utk diubah atau ditukar ganti melainkan jika dia dah tak diperlukan lagi…

Maka masa tu, dia sendiri yg akan angkat kaki berlalu pergi…


Ajar Anak Lelaki Untuk Sayang &  Hormat Pada Ibunya, Bila Besar Barulah Akan Berbuat Baik & Lemah- Lembut Dengan Wanita!

Orang kata kalau nak melentur buluh biarlah dari rebungnya. Nak ajar anak kena bermula sejak mereka kecil lagi.

Kalau dah besar agak sukar untuk berbuat demikian. Persekitaran dan gaya hidup masa kini banyak mempengaruhi anak-anak terutama dalam penggunaan gajet.

Selain itu, cara membesarkan anak lelaki dan perempuan tak sama. Ada pendekatan masing-masing.

1. Ajar anak lelaki untuk jadi Respectful pada wanita terutamanya pada ibunya sendiri
– contohnya ajar anak lelaki bukakan pintu kereta untuk ibu dan adik perempuannya, jaga nada suara terhadap adik beradiknya & berbuat baik dan lemah lembut pada semua wanita

2. Ajar anak lelaki untuk ada Sense Of Responsibility
– ajar anak lelaki untuk simbah & cuci bila dah lepas hajat di tandas awam, cuci pinggan dan lap tumpahan air di meja makan, kutip sampah yang dia sengaja buang pun adalah salah satu latihan untuk bentuk Sense of Responsibility dalam diri anak.

3. Ajar anak lelaki tentang Personal Hygiene & Cleanliness
– banyak anak lelaki bertukar menjadi pengotor bila berjauhan dengan mak ayah contohnya di asrama. Rupanya kerana kita lupa nak ajar anak lelaki kita tentang disiplin menjaga personal hygiene & cleanliness.

– personal hygiene ni bermula daripada cara cuci tangan hinggalah kepada cara berinstibra’ & berinstinjak. Antara ilmu istibra’ yang kita kena ajar anak lelaki adalah berdehem & urut kemaluannya sebelum membasuh kencing

4. Ajar anak lelaki Coping Skills
– coping skills ni adalah cara anak kita nak selesaikan ataupun cara anak kita nak hadapi masalah dalam hidupnya. Contohnya apa nak kena buat bila anak lelaki kita tu stress ke, kena ejek ke kena buli ke
– Sebab kalau anak lelaki kita tak tahu Coping Skills yang betul, anak kita akan mudah terjebak dengan Coping Skills yang negatif. Coping Skills negatif ni contohnya adalah ambil dadah dan juga minum beralkohol.

5. Ajar anak lelaki tentang Empathy
– bila tengok pasangan kita penat, cuba suruh anak kita tengok dan fahami kepenatan pasangan kita tu
– amalkan dialog ni pada kita untuk asah Empathy anak kita “Adik, cuba tengok Mama tu. Penat kan dia lipat baju kita berdua kan? Nampak tak muka Mama dah redup dah tu jaga kita berdua tiap hari. Jom kita gi tolong Mama lipat baju nak? ”

– bila anak kita dah mampu faham & rasakan emosi orang di sekelilingnya, itulah kejayaan kita dalam membentuk sifat empati dalam diri anak kita. InsyaAllah anak macam ni adalah anak yang hebat Emotional Intelligencenya. Inilah yang kita panggil sebagai anak yang cerdas emosi.

Tolong sangat ajar ilmu ni pada pasangan dan anak kita sendiri. Kongsi ilmu ni pada mak ayah yang belum tahu ye sebab saya rasa masih ramai lagi mak ayah di luar sana belum tahu tentang ilmu ni.


Wanita Ni Buat Tabung 52 Minggu & Tabung “Suamiku Kaya”. Siap Bantu Ibu Pergi Umrah. Idea Yang Kreatif, Awesome!

Mengumpul tabungan mengikut jenis warna duit mungkin sudah terbiasa bagi kita. Ada yang mengumpul untuk tabung anak, travel, simpanan tetap malah tak kurang juga tabungan untuk hadiah diri sendiri.

Berbeza dengan Hani Mynis yang menyediakan sebuah tabung cukup kreatif, mengikut caranya sendiri. Tabungan 52 dan Tabung Suamiku Kaya ni memang unik. Nak tahu tabung jenis apa ni, jom baca.

Selalu ada tabung hijau (rm5) dan tabung oren (rm20) kan, tp tahun ni Hani tak buat tabung warna warni tu dan hanya buat tabung dua ni iaitu tabung 52 minggu dan tabung “suamiku kaya” ?

Masuk tahun ni, ni tahun ke 4 Hani buat cabaran simpanan duit 52 minggu ni. Masa jadi pelajar dulu, memang dihujung tahun dapat kumpul duit ni sangat berguna. Macam dapat duit kutu gitu haha. So dengan duit ni lah kalau hani nak

tebus wish list ke apa.

Percaya tak dengan duit tabung ni dua tahun lepas dapatlah sponsor sikit untuk hantar mummy pergi umrah (alhamdulillah?) dan tahun lepas dapat bagi 30 hadiah sempena besday husband yg ke-30. Semua guna duit sendiri

campur duit tabung ni (padahal student lagi tak bekerja gitu ?).

Untuk tabung “suamiku kaya”, baru tahun ni Hani mula sebenarnya. Sebab nak tolong tambah keberkatan rezeki suami berniaga je. Nak tolong je hahaha ?. Macam Hani pernah mention dulu, walaupun isteri ada pendapatan / duit sendiri,

suami elok juga bagi nafkah @ duit poket untuk isteri sebelum pergi kerja supaya berkat lagi duit suami.

Walaupun dua ringgit insyaAllah ada lah keberkatan dia kat situkan (tetiba bertukar mode ustazah nak bagi tazkirah pulak haha)

Duit poket yang alif beri setiap pagi sebelum kitorang keluar rumah, Hani masukkan dalam tabung sambil berdoa semoga Allah limpahkan banyak rezeki buat suami dan diberkati setiap duit yang masuk. Ha Sebab tu nama tabung ni : tabung suamiku kaya ?? mana tahu berkat doa isteri dan masin mulut suami jadi kaya haha.

Hanya berkongsi, mana yang nak mula tabung 52 weeks tu sempat je mula lagi. Details dalam caption gambar ye ??

Konsep dia setiap minggu masukkan duit ikut lah itu minggu ke berapa kan.

Kalau sekarang ni dah masuk minggu ke 13, boleh masukkan dalam tabung tu RM13. Dan seterusnya. Hani masukkan duit setiap hari Jumaat.

Mana yang baru nak mula minggu ni. Masukkan terus RM91 dalam tabung ni (dah gaji kan haha). So minggu depan teruskan je masukkan RM14 dan seterusnya. Seminggu sekali je masukkan duit, bukan hari-hari. Sebab tu tabung ni namanya

tabung 52 minggu.

Simpan lah dalam bekas apa-apa. Kalau takut terpakai, guna tabung yang tak boleh bukak (jenuh nak bukak, bukan tak boleh haha).

Free printable nak keep track senang. Total RM1378 banyak kan sapa nak bagi haha.

Ada yang nak masukkan nilai-nilai lain. Macam seminggu RM10 ke. Terpulang. Tulis amount kat sini so kita ingat minggu ni dah masuk ke belum duitnya.

Semoga bermanfaat.


“Buka ‘Mini Market’, Latih Anak Buat Kerja Rumah.” Ibu Ni Kongsi Aktiviti Bersama Anak Tanpa Gajet Waktu PKP. Kreatif!

Ada anak-anak yang mungkin asyik dengan gajet sepanjang berada di rumah bagi mengisi masa lapang mereka. Tapi sebenarnya ada pelbagai cara yang ibu bapa boleh lakukan bersama anak-anak sepanjang PKP ni, apa lagi inilah peluang untuk mengeratkan hubungan sementelah sebelum ini masing-masing sibuk dengan aktiviti sendiri.

Aktiviti Bersama anak anak tanpa gajet sepanjang PKP.

Hye. Akak nak cerita sikit aktiviti 3 Powerpuff girl di dalam rumah sepanjang PKP.
Idea ni dari oversea. Menarik juga la. Sambil Bantu Umi dia Dan dapat duit ganjaran.

Satu petang akak pergi beli biskut,air kotak,sedikit keropok,roti. Semua no faveret anak anak.
Hari pertama diorang bangun pagi. Dan akak tunjukan mini market dalam petak almari.

Diorang memang exsaited. Tapi no no no. Bukan semua boleh terus makan. So akak tunjukan aktiviti sepanjang berada di dalam rumah. Dan tunjuk berapa ganjaran sorang boleh dapat.

Disebabkan akak Tak de duit saidina dalam rumah . Akak tukarkan stiker sebagai duit

Hari pertama memang rajin semuanya. Berebut nak buat. Tapi akak agihkan semua kerja. Buat biar setimpal yang diterima. Bukan basuh pinggan Dua keping je baru dapat. Tapi bukan. Akak saje kumpulkan banyak. Berbaloi sikit. Tak de la sewenang nak bagi🤣

Cara macam ni memang senang dari sebelum ni. Puas la suruh tolong Umi dia kemas rumah.
Bila suruh sidai baju. Ada yang Tak puas hati suruh tolong sama. Bila Tak tolong , sorang geram Dan membebel . Ni perangai sikembar la. Mesti kene panggil sama juga kalau nak buat kerja.

Kedai mini ni akak buka setiap pukul 5 hingga 7malam. So sehari sekali je buka. Tapi Hari ketiga akak buka malam. Sebab diorang lapar. Dan bila solat 5 waktu dapat kumpul banyak ganjaran. Akak bagi waktu lepas isya. Tu yang buka malam je sekarang ni.

Sepanjang 4 Hari buat ni. Wafa sayang nak belanja duit dia sendiri.sampai rm500 lebih baru la dia nak membeli secara sikit.
Yang si kembar setiap Hari membeli.

Selama 5 Hari buat aktiviti ni. Diorang jarang minta hp nak tengok 5 minute craft. Bila akak offer. Nak tengok Tak. Dia kata Tak nak. Nanti duit ganjaran abis.

Sebenarnya Ada banyak aktiviti yang lain. Tapi akak Tak sempat nak ambil gambar basuh pinggan,lipat baju.

Terima kasih sudi baca akak punya aktiviti
Bersama anak sepanjang pkp. Korang buat la macam ni dekat anak anak. Memang berbaloi. Masih banyak Masa Kita buat aktiviti ni bersama anak anak. Wafa sendiri cakap. Abis pkp nanti sambung la aktiviti ni ye Umi. Ok Umi onz je🥰

Boleh SHARE jika memberi manfaat kepada semua ibu ibu yang lain.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Awas! Ini Sebabnya Kenapa Tak Boleh Pasang Wallpaper Pada Barangan Elektrik. Salah Satunya Peti Sejuk

Peti sejuk atau juga peti ais ibarat peti harta karun yang menempatkan segala macam termasuklah makanan yang sudah di masak, makanan mentah, minuman, buah-buahan, sayuran.

Mungkin ada antara ibu-ibu yang bosan melihat peti sejuk nampak ‘togel’ tidak berbalut. Jadi bagi yang kreatif mereka menampal kertas dinding atau wallpaper untuk menampakkan ia lebih menarik.

Wallpaper ditampal pada dinding untuk mencantikkan dinding. Apabila siap dipasang, wallpaper dapat memberi impak atau tekstur yang berlainan daripada cat. Tetapi jika ditampal pada barangan elektrik, ia boleh mengundang bahaya . Nah baca perkongsian ini sebelum anda mencantikkan peti sejuk di rumah.

USAH PASANG KERTAS DINDING PADA PERALATAN ELEKTRIK.
Pemasangan kertas dinding (wallpaper) boleh menjadikan ruang pada sesebuah rumah itu kelihatan cantik dan menarik. Namun, usah sesekali menampal bahan mudah terbakar itu pada peralatan elektrik.

Selain haba tidak dapat dibebaskan dengan baik, trend pemasangan kertas dinding pada peti sejuk misalnya boleh meningkatkan risiko kebakaran.

Tindakan itu juga dapat mengurangkan keberkesanan dan memendekkan jangka hayat sesebuah peralatan elektrik.


3 Amalan Penting Menurut Ustaz Hanafiah Jika Mahu Zuriat. Salah Satunya, Surah Maryam Ayat 1-12.

ujian zuriat ini memang hebat sekali. Setiap pasangan yang berkahwin, pasti kehadiran si kecil cukup dinantikan. Namun tidak semua yang bernasib baik, kahwin sahaja terus ‘lekat’, ada pasangan cepat dapat anak, dan sebaliknya yang terpaksa menanti bertahun sebelum diberi rezeki yang satu ini.

Menurut Ustaz Hanafiah Abdul Malek, mungkin sesetengah wanita rahimnya diganggu oleh bangsa jin. Manakala kepantangan makhluk bernama jin ini adalah susu kambing. Bahkan, nabi Zakaria dahulu pun pernah diuji ketiadaan anak.

“Isterinya mandul dan dia juga sudah tua, maka dia berdoa pada Allah agar dikurniakan cahaya mata.”

Zuriat juga sebenarnya ujian kesabaran untuk suami isteri. Usaha perlu diteruskan dengan berjumpa pakar untuk konsultasi dan sebagainya.

Dalam masa yang sama, boleh cuba petua yang  dikongsikan oleh Ustaz Hanafiah. Ia perlu diamalkan suami isteri, bersama-sama konsisten selama masih dalam usaha, masa yang ustaz tetapkan setahun.

Beliau juga pernah kongsikan petua yang sama sebelum ini di televisyen. Dan Alhamdulillah ramai yang menghubunginya memberi maklumbalas positif.

Akui beliau ulama di Yaman berusia 52 tahun, dan pasangannya disahkan mandul. Dan akhirnya setelah bermacam usaha dilakukan, beliau dan isteri mencuba petua dan diamalkan. “Dengan izin Allah dapat anak.”

Petua

Hari Pertama
1 kilo kurma yang liat dan kering (elak yang lembik sebab takkan jadi)

Caranya

Suami ambil 1 genggam dari 1 kilo kurma tadi.
Isteri pun ambil 1 genggam dari 1 kilo kurma tadi.
Buangkan biji, masukkan kurma-kurma tadi dalam blender.
Tuangkan 1 liter air susu kambing. Kisar.
Isteri minum separuh, suami minum separuh.
Habiskan dalam masa 1 hari

Hari Kedua Dan hari-hari Seterusnya

Pasangan Suami dan isteri makan 7 biji kurma yang kering dan liat (jangan yang lembik) setiap pagi.
Selepas ambil kurma minum 1 gelas susu kambing setiap pagi.

Kurma boleh dimakan sekali gus atau berselang asalkan dihabiskan untuk 1 hari.

Setiap Kali Cuba Petua Amalkan Bersama

Surah Maryam ayat 1 hingga 12

Petua ini hendaklah diamalkan dalam masa setahun. “Selalunya 3/4 bulan dah ok.” Kata Ustaz Hanafiah dalam video ceramahnya.

1 liter susu kambing (ambil yang fresh baru afdhal)

InsyaAllah… Selebihnya terserahlah jika ada rezeki. Yang penting percaya pada Allah.

Sumber: Petua ibu


Doktor Ini Kongsi Cara Hilangkan Pening Tanpa Makan Ubat.

Sudah tentu ramai yang mengalami masalah pening kepala. Selain ubat,boleh cuba cara doktor ini untuk hilangkan cara pening kepala tanpa ubat.

BAGAIMANA HILANGKAN PENING KEPALA DENGAN MUDAH?

Saya nak kongsi dengan anda 8 tip mudah untuk hilangkan pening kepala. Jom kita buat!

ℹ Cukup tidur

Kita menjadi pening kepala kerana banyak sebab. Salah satu daripadanya ialah apabila tidak mendapat rehat yang cukup. Pastikan mendapat rehat dan tidur yang cukup. Ia akan memastikan anda mendapat cukup tenaga sebaik sahaja bangkit dari tidur.

ℹ Mandi dan segarkan tubuh.

Perasan atau tidak tubuh kita akan lebih segar sebaik sahaja kita lepas basahkan tubuh dengan air sehingga ke kepala?

Bagi yang beragama Islam, boleh juga mengambil wuduk untuk menenangkan hati. Nak mandi sekali pun boleh supaya kesegaran dapat diraih kembali.

ℹ Kurangkan minuman berkafein

Ramai yang mengadu kerap pening kepala apabila mengambil minuman berkafein seperti kopi dan nescafe. Kurangkanlah kalau tak dapat berhenti sekali gus. Ya, ini sangat membantu saya sendiri.

ℹ Makanan dan minuman bercoklat

Minuman dan makanan bercoklat juga boleh membuatkan anda mudah mengalami pening kepala. Elakkan atau kurangkan jika anda adalah penggemar coklat.

ℹ Hilangkan stres dan tekanan hidup

Tekanan hidup dan stres sering menjadi punca hasil kerja kita tidak secemerlang dan sehebat orang lain in. Ia akan sekadar membuatkan anda tidak fokus kepada apa yang anda kakukan. Carilah penyelesaian setiap tekanan hidup itu.

ℹ Bercuti

Kalau berpeluang, ambillah cuti sehari dua. Kalau dapat seminggu lebih baik. Bukan apa, dengan bercuti ini anda akan dapat semula momentum kerja anda sebaik sahaja mula kembali berkerja. Tubuh yang sibuk bekerja tanpa henti akan membuatkan kita tepu dan letih dengan setiap kerja. Berehatlah…

ℹ Cukup air di dalam tubuh

Ini pun penting. Air sangat penting dalam menjalankan setiap fisiologi tubuh badan kita. Tubuh yang tidak cukup air akan menyebabkan kita gagal menjalankan fungsi tubuh secara optimum.

ℹ Diet dan pemakanan teratur

Pastikan juga anda mengambil makanan dan diet yang seimbang. Kalau pun hendak mengamalkan diet, biarlah mengikut cara yang betul. Bermakna anda tidak boleh skip makan. Sarapan, makan tengah hari dan makan malam mesti diambil. Makan secara kerap adalah lebih baik, namun dalam kuantiti yang sedikit.

Semoga perkongsian kali ini lebih mendatangkan manfaat untuk anda. Sila kongsi kepada mereka yang anda sayang.

𝗗𝗿. 𝗘𝘇𝗮𝗶𝗿𝘆 𝗠.𝗦𝗮𝗹𝗹𝗶𝗵


Rupanya Kita Banyak Berhutang Masa Dengan Anak. Lakukan Perubahan Sebelum Terlambat!

Cuba renung seorang demi seorang anak-anak kita yang kini berada di depan mata dan  imbas kembali apa yang telah kita lakukan untuk mereka sepanjang masa ini.

Adakah itu yang terbaik mampu kita lakukan sebagai ibu dan ayah. Allahu Akbar!

Tanpa sedar kita sebenarnya telah banyak berhutang dengan mereka walau di hati kata sayang namun apa yang kita buat untuk mereka sebaliknya pula.

Contoh paling mudah dan kerap terjadi, umpamanya cuba bayangkan satu keadaan di mana bila kita terasa penat bekerja, pantang anak buat bising habis kita marahkan mereka.

Itu belum lagi bila anak hendak bercerita dengan kita, seringkali kita acuh tak acuh sahaja dengan apa yang ingin disampaikan.

Hingga ada waktunya kita sendiri tidak tahu hujung pangkal perbualan dengan anak-anak dek kerana tidak memberi tumpuan kepada mereka.

Kita sentiasa mengatakan apa yang kita kerjakan atau lakukan untuk memberi kebahagiaan pada anak-anak hingga menyebabkan tanpa sedar kita telah banyak berhutang masa dengan anak-anak.

Malah ini dijelaskan dengan detail lagi melalui perkongsian daripada Ustaz Ahmad Nasir, semoga perkongsian ini dapat menginsafkan kita untuk menghargai setiap detik waktu yang dikurniaan, perlu disyukuri dan diisi dengan penuh makna bersama insan yang kita sayangi.

Tanpa Sedar, Kita Banyak Berhutang Dengan Anak-Anak Kita

Kita selalu berhutang banyak cinta kepada anak-anak. Tidak jarang, kita memarahi mereka saat kita lelah. Kita membentak mereka padahal mereka belum benar-benar faham kesalahan yang mereka lakukan. Kita membuat mereka menangis kerana kita ingin lebih dimengerti dan didengarkan.

Tetapi seburuk apa pun kita memperlakukan mereka, segalak apapun kita kepada mereka, semarah apapun kita pernah membentak mereka, mereka akan tetap mendatangi kita dengan senyum kecilnya, menghibur kita dengan tawa kecilnya, menggenggam tangan kita dengan tangan kecilnya.

Seolah semuanya baik-baik saja, seolah tak pernah terjadi apa-apa sebelumnya…
Mereka selalu punya banyak cinta untuk kita, meski seringkali kita tak membalas cinta mereka dengan secukupnya. Kita selalu berhutang banyak kebahagiaan untuk anak-anak kita. Kita kata kita bekerja keras demi kebahagiaan mereka, tetapi kenyataannya merekalah yang justeru membahagiakan kita dalam lelah di sisa waktu dan tenaga kita.

Kita merasa bahawa kita boleh menghibur kesedihan mereka atau menghapus air mata dari pipi-pipi kecil mereka, tetapi sebenarnya kitalah yang selalu mereka bahagiakan. Merekalah yang selalu berhasil membuang kesedihan kita, melapangkan kepenatan kita, menghapus air mata kita.

Kita selalu berhutang banyak waktu tentang anak-anak kita…

Dalam 24 jam, berapa lama waktu yang kita miliki untuk berbicara, mendengarkan, memeluk, mendakap dan bermain dengan mereka? Dari waktu hidup kita bersama mereka, seberapa keras kita bekerja untuk menghadirkan kebahagiaan sesungguhnya di hari-hari mereka, melukis senyum sejati di wajah mungil mereka?

Tentang anak-anak, sesungguhnya merekalah yang selalu lebih dewasa dan bijaksana daripada kita. Merekalah yang selalu mengajari dan membimbing kita menjadi manusia yang lebih baik setiap harinya. Seburuk apapun kita sebagai orangtua, mereka selalu siap bila saja untuk menjadi anak-anak terbaik yang pernah kita punya.

Memang kita selalu berhutang kepada anak-anak kita…

Anak-anak yang setiap hari menjadi korban dari betapa buruknya cara kita mengendalikan emosi. Anak-anak yang menanggung akibat dari nasib buruk yang setiap hari kita buat sendiri. Anak-anak yang barangkali masa depannya terkorbankan gara-gara kita tak bisa merancang masa depan kita sendiri.

Tetapi mereka tetap tersenyum, mereka tetap memberi kita banyak cinta, mereka selalu mencuba membuat kita bahagia. Maka dakaplah anak-anakmu, tataplah mata mereka dengan kasih sayang dan penyesalan, katakan kepada mereka,

“Maafkan untuk hutang-hutang yang belum terbayarkan. Maafkan jika semua hutang ini telah membuat Allah tak berkenan. Maafkan kerana hanya pemaafan dan kebahagiaan kalianlah yang bisa membuat hidup ayah dan ibu lebih baik dari sebelumnya.”

Sumber : Ustaz Ahmad Nasir via Kartel Dakwah


Elak Nyamuk Masuk Rumah, Ibu-Ibu Letakkan Dua Bahan Ini Di Luar. Wow, Petua Yang Cepat, Murah & Mudah. Kena Cuba Ni!

Jika ada banyak nyamuk di bilik anda, bolehlah cuba tip ini . Cepat, mudah dan murah. Tak perlu guna penyembur atau pun lemas dalam asap ubat nyamuk dan anda akan nampak kesannya.

Tip ini telah dikongsi dalam satu forum di laman sosial caranya hanya menggunakan air dan juga cecair pencuci pinggan.

Berikut adalah langkah yang perlu dilakukan.

1. Letak sedikit air dalam pinggan putih dan tuang beberapa titisan cecair pencuci pinggan (Lemon Fresh Joy / Harimau Kuat).

2. Kemudian, letakkan pinggan berisi cecair ini di luar rumah untuk elak nyamuk masuk. Nyamuk akan berkerumun di situ dan akan mati selepas terkena cecair ini dalam lingkungan tiga meter dari pinggan itu. Letakkan juga di dalam rumah di bahagian dapur atau ruang tamu untuk tujuan yang sama.

3. Berkesan dan jimat kerana hanya menggunakan bahan yang sedia ada dalam rumah. Mungkin agak ‘trivial’, tetapi ia boleh bantu mengawal nyamuk-nyamuk pembawa virus di sekitar rumah anda terutamanya tempat-tempat yang ada wabak denggi.

Selamat mencuba!


“Jodoh Rahsia Allah. Cinta Kerana Allah, Sayang Hingga Jannah.” Throwback Momen Nikah, Puteri Sarah Buat Netizen Sebak!

Bergelar suami isteri adalah saat yang dinantikan setiap pasangan. Saat sang suami melafazkan akad, pasti momen itu yang cukup indah dan paling sukar dilupakan.

Kesempatan menonton kembali video saat akad nikah membuai perasaan pelakon dan juga isteri kepada pengarah terkenal Syamsul Yusof ini. Bagi Puteri Sarah Liyana, tiada yang lebih bermakna bila mana dia dan suami disatukan biarpun pelbagai dugaan terpaksa dilalui oleh mereka ketika itu.

Menjelaskan sekadar throwback momen tersebut, Puteri Sarah mengakui setiap kali menonton video akad nikahnya, pasti rasa mahu menangis.

Mengakui selama ini hanya melihat suaminya di kaca televisyen sahaja, Puteri Sarah mengakui jodoh itu rahsia Allah dan kini mereka berbahagia sambil menantikan kelahiran anak kedua.

“Jodoh itu rahsia Allah. Cinta kerana Allah. 6 years knowing you, loving u until jannah. Now we have Syaikhul Islam and …. ? ( cer teka girl or boy ?),”ujarnya lagi.

Dalam pada itu, ada antara netizen yang meluahkan rasa sebak dan tersentuh hati dengan perkongsian Puteri Sarah itu.


Rahsia Orang Arab Rambut Lebat & Bebas Masalah Kelemumur. Hanya Guna Satu Bahan Di Dapur Sahaja. Gadis Ini Kongsikan Petuanya!

Rambut adalah mahkota setiap wanita. Kerana itu ramai yang cukup menitikberatkan soal penjagaan yang satu ini. Selain ke salun, anda boleh melakukkannya sendiri di rumah tanpa mengeluarkan belanja yang mahal.

Hanya ambik bunga cengkih berapa biji masukkan dalam shampoo .. dan selamat guna.. najwa dah kali kedua guna petua ni.. mmg puas hati❤alhamdulilahhh

bunga cengkih banyak kegunaan dia selain di guna untuk masak.. salah satu najwa guna dia untuk hilang masalah najwa alami lama dah..

kelumumur
rambut berminyak
rambut gugur

mana2 shampoo pun boleh.. tp najwa beli untuk bby sbb ank2 boleh guna sama, bg rambut lebat sikit.. sebenarnya petua ni utk lebat kan rambut tp kesan dia banyak lagi.. najwa takdak gatal2 lagi2 time pakai tudung panas2 mcm skrg ni.. rambut kering takdak berminyak rasa kembang fresh gitu? alhamdulilah rambut tak gugur berkilo?..

*najwa ambik petua ni dari org arab* bagi tahu siap2 satgi ada org bising plk?

dan jangan lupa.. pekej umrah rm4990 masih bukak lagi.. ambik upah badal haji untuk tahun 2019.. air zamzam botol kecil dan botol besar masih bukakkk untuk tempahan?


Patutlah Asyik Pening Kepala. Doktor Ini Jelaskan Sebabnya. Take Note Semua!

Pening kepala adalah perkara biasa, tetapi jika terlalu kerap, boleh menjejaskan kualiti kesihatan dan rutin harian. Perkongsian Dr. Ezairy M.Sallih ini sungguh bermanfaat untuk diketahui. Jom semak!

“Isteri saya ini selalu sangat pening. Ada doktor kata migraine, ada kata vertigo, ada kata resdung, darah tinggi. Pening kepala saya!”

Bawa bertenang. Pening kepala merupakan simptom general yang boleh berlaku kepada sesiapa. Kadangkala, sukar untuk berjaya mengenalpasti punca lebih awal. Sebab ia gejala yang tidak spesifik!

Kajian di barat menunjukkan lebih 30 peratus daripada kita berjumpa doktor akibat simptom pening kepala saja sebelum mencapai usia 65 tahun. Dahsyat kan?

Perlu pemeriksaan.

Doktor perlu memeriksa pesakit secara keseluruhan. Darah tinggi, kencing manis, bacaan kolesterol, gejala resdung, pendengaran, mata dan banyak lagi. Adalah sukar untuk mengenalpasti penyakit itu tanpa melakukan pemeriksaan. Perlu berjumpa doktor.

“Tapi, setiap kali pening kepala saja, bacaan darah tinggi saya mesti naik?”

Ini biasa ditemui. Ramai daripada kita tidak sedar bahawa mereka mengalami beberapa penyakit yang mereka sendiri tidak tahu sebelum itu. Ini bahaya. Dirisaukan ia diketahui sebaik sahaja mendapat komplikasi seperti serangan strok, kerosakan organ dan lain-lain.

Jadi, apa sebab pening kepala ini? Apa punca-puncanya?

Gejala pening kepala boleh dibahagikan kepada fisiologikal, postraumatik, neurologikal, psikologikal dan beberapa lagi. Apa beberapa kaedah pembahagian untuk mengenalpasti punca pening kepala. Rumit kalau nak dibincangkan satu persatu.

Maka itu saya ringkaskan seperti di bawah.

1. Sea sickness atau kita selalu sebut sebagai mabuk laut. Ini berlaku akibat konflik yang berlaku apabila visual input(pandangan kita kepada lantai bot) mengalami konflik dengan pergerakan bot yang terolang-aling. Jadi apa kena buat? Sebab itu anda dinasihat pandang saja ke depan bagi mengurangkan konflik ini.

2. Visual. Anda yang berkaca mata pasti mudah faham apa yang saya maksudkan kan? Apabila seseorang baru memakai atau menukar power cermin mata contohnya, ini akan memerlukan perubahan adaptasi pada refleks yang dipanggil vestibulocular reflex(VOR) bagi memastikan pergerakan mata seiring dengan pergerakan kepala. VOR bagi mereka yang berusia sangat perlahan dan ini merupakan salah satu sebab mereka mudah mengalami pening kepala.

3. Ketinggian atau dipanggil ‘height vertigo’. Bagi memastikan postur badan kita stabil, perubahan pergerakan kepala 2cm sahaja dibenarkan bagi membolehkan pandangan(visual) kita membantu kestabilan tubuh. Sebab itu apabila anda berdiri melihat ke bawah di bangunan tinggi, anda akan rasa melayang dan ingin berpusing. Tak percaya? Boleh cuba. Tapi pastikan ada seseorang di sisi. Hati-hati.

4. Migraine. Masalah ini sering dikaitkan dengan simptom pening kepala sebelah bahagian sahaja. Betul? Tapi pernahkah anda mengalami pening kepala, apabila berjumpa doktor itu katanya migraine, bila jumpa doktor ini katanya vertigo. Jadi mana satu betul ini? Anda pernah dengar ‘Migraine associated vertigo’? Masalah ini boleh berlaku kepada anda dan kadangkala amat sukar untuk membezakan dengan ‘meniere disease'(saya akan cerita tentang meniere selepas ini). Sebanyak 40 peratus pesakit yang mengalami meniere turut mengalami migraine!

5. Meniere disease merupakan salah satu gejala vertigo iaitu pening kepala berpusing dan disertai dengan masalah pendengaran. Ia berlaku disebabkan oleh masalah pada vestibular sistem iaitu organ keseimbangan tubuh dan pendengaran juga.

6. BPPV atau benign positional paroxysmal vertigo berlaku apabila berlaku perubahan pada pergerakan kepala. Serangan berlaku biasanya sekejap saja dalam beberapa saat ke minit. Ia berlaku akibat masalah pada semicircular canal iaitu struktur keseimbangan tubuh. Pesakit BPPV tidak mempunyai masalah pada pendengaran. Berbeza dengan meniere.

7. Ubat. Beberapa jenis ubat-ubatan boleh memberi kesan sampingan pening kepala seperti ubat yang bertindak central iaitu phenytoin, barbiturates, carbamazepine dan banyak lagi.

8. Pendarahan kepala atau gegaran otak. Ini biasa berlaku selepas kemalangan. Pening merupakan salah satu gejala utama yang biasa ditemui.

9. Sinusitis atau resdung. Pesakit biasa akan mengadu berat kepala dan muka disamping masalah pada hidung seperti tersumbat, hidung berair, kurang bau dan lain-lain.

10. Ketumbuhan. Ini yang paling kita tak mahu dengar. Ketumbuhan paling biasa menyebabkan masalah vertigo ialah pada kawasan pangkal otal (cerebellopontine angle). Ketumbuhan dalam otak sendiri juga boleh menyebabkan simptom pening kepala kepada pesakit. Pesakit boleh datang dengan gejala pengsan, serangan sawan selepas beberapa hari pening kepala di rumah.

Kalian… jangan lambat dapatkan rawatan. Jangan jumpa bomoh-bomoh. Jangan dapatkan suplemen dan jamu dulu. Jangan urut-urut, buat rawatan kampung dulu. Jumpa doktor dulu, periksa apa masalah kita. Doktor membantu selagi boleh. InshaaAllah.

Moga bermanfaat.

Dr. Ezairy M.Sallih
Maklumat di atas adalah sebagai rujukan tambahan. Tidak bertujuan sebagai konsultasi penyakit anda. Jumpa doktor untuk diagnosis tepat.

*Saya tambah nombor sebelas yang ramai lupa termasuk saya. Stres dan tekanan hidup. Hidup ini pilihan. Kita yang pilih untuk gembira atau berduka. Nak sedih, nak ketawa, nak menangis atau apa-apa hak kita kan? Dekatkan diri dengan Tuhan. Hati tenang, fikiran senang dan InshaaAllah masalah hilang.

Sila tekan butang #SHARE jika anda rasa tulisan ini berguna. Semoaga membantu lebih ramai orang.


Nak detoks tubuh Dalam Masa 24 Jam, Cara Ini Paling Mudah Untuk Hilangkan Toksin Dalam Badan.

Secara umumnya, badan berasa sakit apabila tahap toksin dalam badan menjadi terlalu tinggi. Terdapat banyak cara untuk membuang toksin dari badan.

Wajar untuk kita mengeluarkan racun (detoks) dari dalam tubuh untuk menjaga kesihatan tubuh agar tetap sihat.

Apa itu detoks?

Detoks adalah cara untuk membersihkan tubuh dari racun. Kita melakukan hal tertentu dalam jangka waktu tertentu yang bertujuan untuk membersihkan tubuh dari racun lingkungan dan makanan yang ada dalam tubuh.

Bagaimana cara melakukan detoks?

Ia dilakukan dengan cara tidak mengambil makanan tertentu, meningkatkan pengambilan buah dan sayur, tidak minum minuman kafein dan banyak minum air putih

Terdapat 7 tahap melakukan detoks cara sihat:

1.Air lemon setiap pagi
Ini dapat membantu badan anda untuk Flush Out toksin dan mengalkalikan (alkalizes) badan anda. Selain itu anda juga boleh menambahkan dua sudu cuka epal kedalam satu gelas air kosong. Hippocrates menemukan cuka epal adalah pembersih dan penyembuh elixir yang kuat, antibiotik dan antiseptik yang berlaku secara semulajadi yang melawan kuman dan bakteria untuk kehidupan yang lebih sihat, lebih kuat dan lebih lama. Jangan Lupa untuk minum banyak air kosong untuk meneruskan proses pembuangan toksin.

2,Jadikan Sayur-Sayuran dan Buah-buahan Sebagai Jus Minuman.

Mulakan hari anda dengan membuat jus epal, lobak merah, lemon, halia, atau kunyit. Sayur-sayuran seperti ini juga membantu untuk membuang toksin didalam badan anda.

3. Tenangkan hati dan fikiran
Setidaknya luangkan waktu selama 10 minit untuk dapat menenangkan diri. Hati dan fikiran yang tenang dapat membantu tubuh dalam melakukan detoksifikasi. Tarik nafas dalam-dalam dapat membantu paru-paru mendapatkan oksigen dan mengeluarkan karbon dioksida lebih baik. Ini juga dapat membantu melancarkan metabolisme tubuh, sehingga makanan yang anda ambil dapat dicerna dengan baik.

4) Minum teh hijau atau teh herba.
Teh hijau dan teh herba sangat bagus untuk badan kerana teh ini membantu detoksifikasi badan dan membersihkan toksin.

5. Lakukan senaman

Selama melakukan detoksifikasi, lebih baik luangkan waktu anda setidaknya satu jam setiap hari untuk melakukan senaman. olahraga. Peluh yang keluar ketika senaman dapat membantu mengeluarkan toksin yang ada dalam tubuh. Senaman juga dapat membantu melancarkan aliran darah dalam tubuh, sehingga membantu tubuh mengeluarkan toksin melalui peluh.

6) Kurangkan atau singkirkan Terus Pengambilan Gula.
Jika anda merasakan ingin kemanisan di dalam hidangan anda, anda boleh menggantikan gula dengan pilihan manisan yang lebih natural seperti stevia, madu, gula kelapa, kurma, ataupun sirap maple.

7) Dapatkan tidur yang cukup
Rehat yang cukup adalah salah satu cara terbaik untuk menyegarkan badan anda. Sekarang ni ramai yang tidak menitikberatkan soal tidur yang cukup dan berkualiti. Ubah gaya hidup anda dan dapatkan tidur yang cukup untuk badan yang sihat.


4 Pertambahan Kes Direkodkan. Jumlah Kini Lapan  Kematian.

Pastinya ramai yang mengikuti perkembangan berita terkini. Bimbang jangkitan makin meningkat menjadikan diri kita dan seisi keluarga mengambil langkah hadkan pergerakan yang disarankan oleh kerajaan.

Terkini, jam 6.30 petang berita duka kita terima apabila ada penambahan 4 kes kematian.

Ikuti laporan oleh KKM ini.

#COVID-19 TERKINI 21 Mac 2020 6:30PM

Dukacita dimaklumkan bahawa sehingga kini, terdapat pertambahan empat (4) lagi kes kematian berkaitan COVID-19 yang telah dilaporkan ke Crisis Preparedness and Response Centre (CPRC) Kebangsaan KKM. Pelaporan terbaru ini menjadikan jumlah kumulatif kes kematian COVID-19 di Malaysia adalah sebanyak lapan (8) sehingga kini.

pPertambahan kes tersebut adalah seperti berikut:

– Kes kematian kelima adalah melibatkan seorang wanita berusia 79 tahun warganegara Malaysia yang telah dimasukkan ke Borneo Medical Centre pada 16 Mac 2020 setelah mengalami demam dan batuk selama 5 hari. Pada hari kedua, beliau mengalami kesukaran bernafas namun keluarga tidak mempersetujui beliau diberi bantuan alat pernafasan. Beliau dibawa pulang oleh keluarga pada 17 Mac 2020 dan disahkan meninggal dunia pada 18 Mac 2020. Beliau mempunyai kontak dengan dua orang lagi yang disahkan positif iaitu anak lelaki dan anak perempuan beliau.

– Kes kematian keenam pula melibatkan anak perempuan kes kematian kelima. Kes ini melibatkan seorang wanita warganegara Malaysia berumur 40 tahun yang dimasukkan ke Hospital Umum Sarawak pada 18 Mac 2020 setelah mengalami demam dan batuk sejak 7 Mac 2020. Beliau disahkan positif COVID pada 19 Mac 2020 dan diberi bantuan pernafasan pada hari yang sama setelah didapati keadaan kesihatan beliau semakin merosot. Beliau disahkan meninggal dunia pada jam 1.20 tengah hari pada 21 Mac 2020.

– Kes kematian ketujuh melibatkan seorang lelaki warganegara Malaysia berumur 57 tahun, mempunyai sejarah perjalanan ke Vietnam dan kontak dengan kes positif COVID-19 dari kluster tabligh. Beliau dimasukkan ke Hospital Kuala Lumpur pada 18 Mac 2020 setelah mengalami gejala demam, batuk dan sakit tekak selama seminggu. Keadaan kesihatan beliau kemudiannya merosot sehingga memerlukan bantuan pernafasan pada keesokan harinya. Beliau disahkan meninggal dunia pada jam 3.22 petang pada 21 Mac 2020.

– Kes kematian kelapan pula adalah melibatkan seorang lelaki warganegara Malaysia berusia 69 tahun daripada kluster tabligh. Beliau telah dimasukkan ke Hospital Tumpat pada 16 Mac 2020 setelah mengalami gejala demam sejak 12 Mac 2020. Beliau telah dipindahkan ke Hospital Raja Perempuan Zainab II, Kota Bharu pada 18 Mac 2020 setelah didapati keadaan kesihatan merosot dan kemudian memerlukan bantuan alat pernafasan pada keesokan harinya. Beliau disahkan meninggal dunia pada 21 Mac2020 pada jam 4.00 petang.

KKM mengucapkan takziah kepada ahli keluarga mereka.

إِنَّا لِلّهِ وَإِنَّـا إِلَيْهِ رَاجِعُونَ


Walau Dah Berusia Kesan Jerawat Masih Ada, Cuba Cara Ni Untuk Pudarkannya Agar Nampak Cantik Semulajadi!

Mengenang keadaan wajah yang berparut jerawat memang buat kita sebolehnya cuba mencari solusi untuk memudarkan kesan tersebut. Maklumlah zaman remaja kita dulu kulit wajah berminyak dan kini setelah meningkat usia, kesannya masih kekal di wajah.

Walaupun ada produk consealer yang boleh menutup atau menyembunyikan kesan jerawat tersebut, semahunya kita juga ingin wajah terlihat cantik dan sihat walau tanpa secalit kosmetik.

Untuk itu, apa kata anda usahakan dengan mengamalkan petua yang dikongsi oleh Muyassarah yang telah pun berjaya mengurangkan kesan jerawat yang ada diwajahnya apabila mengamalkan secara rutin. Jom semak perkongsian daripadanya.

Bahan-bahan:

Asam jawa* apa apa jenama pon boleh
Bedak sejuk * sarah guna bedak sejuk yang sarah buat sendiri
Air kosong

Langkah demi langkah :

2. Ambil sedikit asam jawa ikut rasa hati. Kemudian tambah air kosong jangan terlalu cair dan jangan terlalu pekat.

3. Selepas itu digaul sebati.

4. Kemudian ambil bedak sejuk campur sekali dengan pes asam jawa tadi. Kalau terlalu pekat jangan lupa tambah sedikit air.

5. Bila sudah campur semua, gaulkansampai sebati.

6. Kemudian sapukan di bahagian yang berparut. Kalau rajin nak sapu pada semua wajah juga boleh. Biarkan sehingga kering dan sebaiknya  buat waktu malam sebelum tidur.

sumber : Muyassarah Samad


Resepi Puding Oreo Memang Mudah Sangat, Rasa Pun Sedap.

Apa fungsi gula batu dalam puding ?

Ini untuk mengelakkan puding berair bila dah keras. Bila guna gula batu, bentuk puding sentiasa cantik dan tidak ada air disekeliling puding. Tapi kalau anda susah nak dapat, boleh je tak perlu masukkan. Tiada masalah.

Selain dari itu , untuk dapatkan rasa puding oreo yang sedap, sangat digalakkan anda guna agar-agar tali. Sebelum dilarutkan basuh bersih dan boleh rendam dalam air biasa sekitar 30-40 minit. Memang lain sangat beza rasa puding bila gunakan agar-agar bertali dengan serbuk agar-agar.

Yang mana pilihan anda setakat ni ?

#1: Basuhkan agar-agar bertali tadi dan rendam 30-40 minit.Bila dah sampai tempoh masa,toskan.Panaskan air dalam periuk hingga mendidih. Masukkan agar-agar tali tadi dan kacau larut. Bila dah larut baru masukkan gula batu dan biarkan ianya larut pula.

Semua bahan dah sebati, boleh lah tambahkan susu pekat manis,susu cair dan biarkan larut elok. Tutup api.

#2: Nak lagi cantik, tapis masuk ke dalam bekas acuan pilihan dan mula patahkan biskut oreo kepada 4 bahagian.Nak masukkan sekali dengan krim pun tiada masalah, Susun atur ikut citarasa anda.

Biarkan sejuk seketika di luar dalam anggaran 15-20 minit sebelum dimasukkan ke dalam peti ais sekitar 2-3 jam. Dah boleh dikeluarkan dan dimakan. Potong pula dengan pisang pemotong yang bergerigi tu.

Cantik elok jadinya puding oreo anda.Selamat mencuba.


Ibu Yang Sering Letih, Segera Minum Air Jus Ni Sebagai Booster Lebih Fit & Fresh!

Salah satu cara untuk menjaga kesihatan tubuh bagi seorang ibu adalah dengan mengamalkan minuman air jus daripada bahan-bahan terpilih. Bukan sahaja elok untuk kesihatan dalaman, malah boleh membantu seorang ibu rasa lebih bertenaga dan segar sepanjang hari.

Minuman jus ini telah diamalkan oleh Puan Sharinaz atau lebih mesra dengan sapaan Kak Naz di dalam facebook. Jom semak apa yang telah dikongsikannya untuk menfaat bersama.

Pagi ni kaknaz nak share satu resepi jus peberet kaknaz ni. Lepas minum korang akan rasa kenyang berpanjangan, badan rasa fresh, rasa fit je.

Ok, ini sukatan jus yang kaknaz buat untuk 1 gelas.

1 biji epal hijau

1/2 biji timun

2 slice lemon, amil jus sahaja

1-2 sudu besar madu

Air suam untuk kisar

Cara penyediaan :

Ko pejam mata telan je. Air ni sedap tauuu. Bau fresh yakmat!

Bila cantik dalam, baru lah terserlah kat luar. Nak pakai pape skincare pun meletop dik.

Nak cantik kena seimbang. Bukan jaga kulit ,tepek tu tepek ni, pemakanan pun kena jaga tau. Baru kebabom!

EKSTRA INFO : Khasiat bahan-bahan yang digunakan.

TIMUN –ada banyak khasiatnya, antaranya ia mengandungi  tinggi kalium, magnesium dan silikon yang sangat berguna untuk kesihatan dan kecantikan kulit. Sebab itu banyak terdapat rawatan spa yang berasaskan timun. Selain tu timun ni jugak boleh buang toksin dalam badan dan bagi sejuk badan.

EPAL HIJAU – ia dapat kurangkan kolestrol dalam badan, kurangkan risiko sakit jantung. Siapa yang ada masalah sembelit, elok makan epal hijau ni tau.

LEMON – tak dinafikan lagi ia tinggi dengan Vitamin C, boleh kurangkan risiko kanser dan juga dapat membersihkan usus kita.

MADU – mempunyai banyak manfaat dan khasiat yang baik untuk tubuh. Bahkan Ratu Cleopatra telah menggunakan madu untuk merawat kesihatan dan kecantikannya.


“Kedua Belah Matanya Cengkung, Dehydrated Teruk.” Makan Masakan Tak Di Masak Sempurna, Dr Ini Dedah Kes Kecemasan Yang Boleh Ragut Nyawa.

Jangan buat main bila lihat dapati makanan tidak dimasak dengan sempurna. Begitulah yang terjadi kepada seorang ibu apabila anaknya mengalami cirit birit yang teruk sehingga dimasukkan ke wad kecemasan akibat makan makanan yang tidak dimasak dengan sempurna.

Kejadian ini didedahkan oleh seorang Doktor Ahmad Luqman Bukhari menerusi twitter miliknya. Beliau juga turut menasihati ibu bapa memastikan makanan yang dimakan dimasak sempurna.

Ikuti lanjut perkongsian beliau

MAKAN AYAM YANG MASIH ADA KESAN DARAH

MAKANAN YANG TIDAK DIMASAK SEMPURNA KUMAN MUDAH MEREBAK

Menurut Dr Ahmad, kejadian kes keracunan banyak terjadi dikalangan kanak-kanak. Salah satu puncanya adalah makanan yang berasaskan ayam.

Beliau juga melahirkan rasa bimbang jika anak yang masih kecil makan makanan sebegitu. Malah katanya lagi, keracunan yang serius boleh mengakibatkan kematian apabila kuman merebak memasuki saluran pendarahan.

ALERT TANDA-TANDA AYAM TAK MASAK.

Dr Ahamd juga berkongsi cara mengenali tanda-tanda yang tidak di masak dengan sempura. Beliau juga berharap kejadian sebegini tidak lagi dan berharap berhati-hati membeli makanan terutama bulan puasa yang menjelang tidak lama lagi.

Semoga ibu bapa ambil peduli hal ini untuk mengelak daripada kejadian ini berlaku kepada anak kita sendiri. Mencegah lebih baik daripada mengubati.

Sumber: Twitter Doktor Ahmad Luqman Bukhari


Muka Naik Seri Dan Flawless Dengan Halia Dan Cuka, Rawatan Paling Mudah, Boleh Buat Di Rumah!

Mencantikkan wajah secara semulajadi memang payah. Selain menjaga tiga perkara iaitu mencuci wajah dengan bersih, menyegar melembapkan wajah sebagai rutin harian, amalan pemakanan yang tepat juga membantu untuk kekal cantik.

Selain pemakanan sihat, petua tradisional juga membantu untuk mencantikkan lagi rumah. Halia dan cuka antara dua bahan mujarab untuk menaikkan seri dan buat kulit wajah lebih flawless.

Inilah rahsia dan cara saya untuk menjaga kulit agar sentiasa nampak flawless dan awet muda.

Bahan-bahan:
1 cawan cuka
2 ketul halia

Caranya:
1. Hiris halia nipis.

2. Rendamkan dalam air rendaman cuka selama 10 minit.

3. Kemudian gosokkan pada permukaan muka yang sudah dibersihkan.

4. Boleh juga diletakkan seketika beberapa minit di kulit muka.

5. Bilas dengan air bersih.

Halia dan cuka yang telah diperap ini boleh disimpan lama di dalam peti sejuk. Boleh tahan sampai 3 minggu.

Semua amalan ni saya amalkan 2 hingga 3 kali seminggu. Senang dan ringkas untuk saya yang mempunyai anak ramai. Nak pergi spa memang tak sempat. Konsisten amalkan akan dapat kesan yang yang sangat-sangat mulus.

Selamat mencuba!

Sumber: Cik Mira Kimora


Pernah Hamil Luar Rahim, Sebelah Tiub Pecah Dan Terpaksa Dibuang, Kini Sari Yanti Menanti Hari Menimang Cahaya Mata

Menanti kelahiran zuriat pastinya debaran di hati hanya Tuhan yang tahu. Biarpun pengalaman dua kelahiran sebelum ini, namun Sari Yanti mengakui 8 tahun tidak menimang cahaya mata memang terasa sedikit perbezaan.

“Kalau dulu saya mengandung usia masih muda, ini dah masuk 34 tahun memang sangat terasa perbezaannya. Memang cepat letih dan banyak duduk di rumah sahaja. Malah, kalau bercakap lama sikit pun sudah termengah-mengah.

“Banyak benda tidak boleh buat kerana sikit-sikit pening, dan kena banyak rehat. Walaupun begitu, saya anggap ini normal untuk ibu mengandung. Lagipun ini bukan kali pertama saya mengandung. Jadi sudah faham situasi tersebut.

“Kalau mengandung dulu saya boleh outsation dan shooting kerana stamina masih kuat tetapi yang ni kena banyak duduk di rumah. Sejak awal kahwin saya memang memasak dan apabila mengandung ni walaupun  penat tetapi saya tetap buat rutin ini kerana Jep rajin makan di rumah.

Akui Sari lagi, ini merupakan  kandungan kedua selepas berkahwin dengan Jep.

“Yang pertama dulu saya mengandung luar rahim selepas sebulan berkahwin. Mungkin tiada rezeki  lagi waktu itu . Lagipun memang saya tidak tahu mengandung luar rahim. Cuma asyik berlaku pendarahan setiap hari dan kerap keluar masuk hospital.

“Doktor memang dah agak dan selepas itu gugur. Satu tiub pecah dan doktor terpaksa buang. Sedih juga waktu itu kerana takut saya susah nak mengandung lagi. Saya sudah ada dua anak, jadi kesian pada Jep kerana ini kali pertama dia bakal menimang cahaya mata.

“Namun Alhamdulillah tak lama selepas itu saya mengandung lagi dan dipermudahkan tanpa sebarang masalah. Alahan ada juga tetapi tidaklah teruk sangat. Yang kelakarnya bukan saya yang mengidam tetapi Jep yang lebih-lebih.

“Soal jantina kami tidak kisah yang penting sihat dan selamat semuanya. Jepp pun tak nampak keterujaan yang melampau, dia selalu tenang sahaja. Begitu juga soal membeli barang keperluan bayi, saya lebih banyak beli online kecuali barang-barang yang besar barulah akan beli bersama Jepp. Cuma anak-anak saya yang excited dan mahukan baby boy. Soal lokasi bersalin, belum putuskan lagi, tunggulah bila nak melahirkan nanti saya akan ke hospital yang terdekat,”seloroh Sari.

Jarang melihat kelibat mahupun cerita ibu comel ini di kaca tv mahupun media cetak, akui Sari dia memang suka low profile sejak dahulu lagi.

“Lagipun tak ada benda yang boleh dikongsikan kerana sudah lama tak berlakon. Jadi saya lebih selesa low profile. Selepas bersalin nanti pun mungkin saya akan lebih banyak berada di rumah menumpukan perhatian kepada anak dan suami.


Makan Barli Pengganti Nasi, Dr Ni Sarankan Buat Pesakit Diabetes!

Tahukah anda barli mempunyai banyak khasiat dan bukan sahaja enak dijadikan air minuman mahupun bubur barli semata-mata.

Bahkan tidak hairanlah sehinggakan doktor ini menyarankan untuk dijadikan sebagai makanan harian untuk pesakit diabetes, hiperkolestrolemia dan hipertensi.

Nak tahu lanjut tentang kebaikan barli, ini perkongsiannya.

MAKAN BARLI PENGGANTI NASI

Nasi adalah makanan ruji orang Melayu di Malaysia. Ramai yang tidak nampu untuk meninggalkan nasi.

Dalam ceramah kesihatan, saya mencadangkan bagi pesakit metabolik seperti pesakit diabetes, hiperkolestrolemia dan hipertensi, agar menukarkan nasi dari beras putih kepada beras perang atau beras rebus (parbolied). Ini kerana beras putih mempunyai nilai GI yang terlalu tinggi berbanding dengan beras yang saya sebutkan tadi.

Mengambil barli dalam makanan dikatakan amalan sunnah.(Maaf saya tidak jumpa hadis yang berkaitan). Namun apa yang terbukti, pengambilan barli sangat baik untuk kesihatan. Ia mampu mencegah dan merawat penyakit.

Sebagai contoh untuk sarapan, boleh campurkan barli yang direbus dengan buah kurma, kismis, buah teen dan madu. Untuk makan tengahari atau malam, boleh gantikan nasi dengan barli, dimakan bersama lauk kari ikan bersama sayur yang ditumis.

Banyak manfaat barli, antaranya:

1. Merawat kencing kotor

Kencing kotor merujuk kepada jangkitan pada saluran/pundi kencing. Dengan mengamalkan minum air barli, ia membantu merawat masalah ini.

Ini kerana air barli bersifat alkali. Ia juga bersifat diuretik, yang meningkatkan penghasilan air kencing. Ini membantu pesakit kencing lebih banyak, dengan secara tidak langsung mengeluarkan kuman bakteria dari pundi dan saluran air kencing.

Air barli juga bersifat anti-keradangan yang membantu masalah penyakit ginjal kerana ia dapat menurunkan tahap asid urik dan kreatinine. Bagi pesakit ginjal (yang belum menjalani hemodialisis), minum air barli tanpa gula, sangat membantu merawat masalah ini.
Barli juga kaya dengan magnesium, yang dapat mencegah penghasilan batu karang.

Minum 2-3 gelas air barli sehar sehingga masalah tersebut berkurangan, dan kemudiannya sembuh.

2. Membantu Menurunkan Berat Badan

Barli kaya dengan serat, terutama beta-glucan. Ia memberikan rasa kenyang dalam jangka masa yang lama, mengelakkan dari rasa cepat lapar. Ia juga baik untuk sistem penghadaman badan dan meningkatkan metabolisma. Menggantikan nasi dengan barli dapat membantu menurunkan berat badan.

3. Merendahkan Tahap Kolestrol

Menggantikan beras dengan barli dapat mengurangkan tahap kolestrol jahat dalam darah, lalu mengurangkan risiko mendapat masalah sakit jantung. Ini kerana serat beta-glucan dalam beras barli dapat mengurangkan penyerapan kolestrol dari makanan ke perut dan usus.

4. Menjadikan Jantung Lebih Sihat

Menggantikan beras dengan barli juga dapat merendahkan tahap kolestrol di dalam darah, mencegah keradangan dan meminimakan proses pengoksidaan yang menyebabkan pemendakan kolestrol dalam saluran darah. Dengan ini ia membantu mencegah penyumbatan saluran arteri atau dikenali atherosclerosis.

Barli mempunyai sejumlah vitamin B (niacin) dan vitamin E yang dapat melambatkan proses keradangan dan pengoksidaan. Selain menghalang berlakunya atherosclerosis, barli juga dapat merendahkan tekanan darah tinggi yang menjadi punca bagi masalah serangan sakit jantung dan stok.

5. Membantu Sistem Penghadaman

Mengambil barli menggantikan nasi juga membantu penghadaman makanan dan baik untuk kesihatan perut dan usus. Barli bersifat alkali dan ini bagus untuk pesakit gastritis. Barli juga mempunyai banyak serat yang menjadi sumber prebiotik. Air barli juga mempunyai elektrolit yang seimbang, bagus untuk mereka yang mengalami cirit-birit.

6. Mengawal Tahap Gula pada Diabetes

Mengambil barli menggantikan nasi juga bagus untuk pesakit diabetes. Dua faktor yang terdapat pada barli, iaitu kandungan fiber yang tinggi dan kandungan serat beta-glucan yang melambat penyerapan gula dari makanan. Oleh itu barli mempunyai nilai Index Glisemik yang rendah, iaitu 45 berbanding beras putih GI 75.

7. Kulit Yang Lebih Sihat dan Cerah

Mengambil barli menggantikan nasi atau meminum air barli dapat menggalakkan perkumuhan dan mengeluarkan toksik dari badan. Ini menjadikan kulit yang lebih sihat dan cerah.

Barli mengandungi bahan asid azelaic yang digunakan untuk merawat jerawat. Ia dapat mengurangkan keradangan pada kulit, mengelakkan daripada liang pora kulit tersumbat. Barli juga bersifat antioksida yang dapat melawan radikal bebas. Ini melambatkan proses penuaan.

Ambil barli yang dikisar dan campurkan sedikit air untuk dijadikan mask muka. Biarkan selama 10 minit dan kemudian bilas dengan air yang bersih. Amalkan beberapa kali seminggu. Insya Allah kulit bertambah bersih, cantik dan tegang.

8. Menyejukkan Tubuh

Air barli sangat bagus untuk menghilangkan rasa panas badan. Hentikan pengambilan air berkarbonat, dan bertukar kepada air barli. Campurkan setitik stevia dan perahan limau. Sesuai diambil dalam keadaan suam ataupun sejuk.

9. Membekalkan Nutrisi Penting Kepada Ibu Hamil

Sama ada mengambil air barli atau menggantikan nasi putih dengan barli sangat bagus untuk ibu yang hamil. Selain membekalkan vitamin dan mineral, ia membantu mencepatkan proses penghadaman, mencegah sembelit, mengawal kadar gula dalam darah untuk mengelakkan masalah diabetis semasa hamil.

Air barli dapat mengeluarkan toksik dan air yang berlebihan dari badan. Ini boleh mencegah daripada edema.

Para ibu yang menyusu anak meningkatkan kadar penghasilan susu badan. Campurkan air barli yang panas dengan 1 sudu teh jintan manis, biarkannya selama 5-10 minit dan kemudian minumnya.

10. Meningkatkan Kekuatan Sistem Imuniti Badan

Sistem pertahan badan adalah perkara yang penting, untuk melindungi tubuh badan daripada jangkitan dan serangan kuman seperti demam, selesema dan lain-lain. Mengambil barli menggantikan nasi atau mengambil air barli sangat bagus untuk meningkatkan sistem imuniti tubuh kerana ia dipenuhi dengan pelbagai nutrisi seperti vitamin B, zat besi, kalsium, magnesium, zink dan selenium. Barli juga mengandungi zat besi, bagus untuk mencegah daripada anemia dan keletihan (fatigue).

Semoga bermanfaat.

Sumber : Dr Zubaidi Hj Ahmad


Guna 2 Bahan Ini Jika Mahu Mangkuk dan Tangki Tandas Berkilat. Cukup Sempoi!

Baking soda bukan sekadar berfungsi dalam masakan terutama dalam membuat kek, sebaliknya ia juga boleh membantu dalam mencuci kotoran. Tak percaya? Jom semak tip ini.

Untuk hilangkan segala macam kotoran kat mangkuk tandas dan tangki tandas,bahan yang diperlukan:

1. Cuka

2. Baking soda

Cara pertama:

• Panaskan segelas cuka 40 ° C, dan kemudian campurkannya dengan soda (iodin).

• Guna 200 gram (7 oz) cuka, dan 1 sudu soda.

• Tuangkan campuran tersebut ke dalam tangki tandas selama beberapa jam. Lebih elok biarkan semalaman.

• Untuk hasil yang lebih puas, buat la beberapa kali.

Cara kedua:

• Kosongkan tangki air, dan tutup pili air.

• Lap permukaan dalaman tangki dengan kain kering, dan tuang kain yang dah dibasahkan dengan cuka dan sapu di kawasan yang kotor.

• Selepas 2-6 jam, anda boleh membersihkan kotoran dengan pengikis (bukan logam).


Dua Anak Terpaksa ‘Ditidurkan’ Akibat Dirempuh Pemandu Mabuk

Hati ibu ayah mana yang tidak terkilan apabila anak yang sihat dan ceria kini terlantar tidak sedarkan diri akibat kecuaian orang lain.

Begitulah duka yang dialami sebuah keluarga apabila dua anaknya terpaksa di tidurkan setelah mengalami kemalangan jalan raya.

REMPUHAN PEMANDU MABUK

Menerusi laporan Harian Metro, kereta keluarga ini dirempuh oleh pemandu mabuk sehingga mengakibatkan dua anaknya yang masih kecil terpaksa ditidurkan.

Kata Mohd Yusof Othman, 34, anaknya terpaksa ditidurkan untuk jalani ujian imbasan untuk mengesan jika ada pendarahana teruk.

“Kedua-dua anak saya ‘ditidurkan’ dan perlu menjalani ujian imbasan, jika ada pendarahan teruk pada otak, mereka akan jalani pembedahan.

“Saya cukup terkilan kerana kemalangan begini (akibat pemandu mabuk) sudah kerap berlaku, pesalah sepatutnya dihukum setimpal dengan perbuatan mereka.”

ANAK MASIH BAYI DAN KANAK BARU USIA 6 TAHUN

Anaknya masih bayi Nur Hana Humaira berusia setahun lima bulan dan kakaknya, Nur Aisyah Humaira, 6, kini dirawat di Unit Rawatan Rapi (ICU) Hospital Enche’ Besar Hajjah Khalsom (HEBHK) selepas terbabit kemalangan di Kilometer 57 Jalan Batu Pahat-Mersing, di sini, semalam.

Difahamkan, Nur Hana Humaira mengalami pendarahan otak selain cedera pada tulang pinggul, manakala kakaknya, Nur Aisyah Humaira, 6, turut mengalami pendarahan pada otak serta bengkak tulang rahang.

Isterinya, Faridah Hassan, 37, yang juga guru Sekolah Kebangsaan (SK) Ulu Dengar di sini, turut cedera dan kini menerima rawatan di hospital sama.

REMPUHAN KERETA WAKTU MALAM

Menurut laporan Harian Metro, kejadian jam 7 malam itu, kereta Toyota Vios dipandu Mohd Yusof dirempuh pacuan empat roda Nissan Navara yang dipandu lelaki berusia 29 tahun sebelum kenderaannya melanggar pokok di lokasi kejadian.

Mohamad Yusof berkata, sebelum kejadian dia dalam perjalanan pulang ke rumah di Felda Kahang Timur selepas membeli aksesori kenderaan untuk pelanggannya di bandar ini.

Katanya, sebaik tiba di lokasi kejadian, dia yang sedang berbual bersama isterinya bersama kedua-dua anak mereka, tiba-tiba dikejutkan dengan perlanggaran dengan pacuan empat roda terbabit.

“Kenderaan saya terlanggar pokok lalu berpusing dan selepas itu pandangan saya kabur.

“Saya lihat dua anak saya didukung orang ramai, namun tak nampak kelibat isteri ketika itu. Sebaik sedar daripada pengsan, saya sudah berada atas katil hospital (HEBHK).”

Mengenai keadaan anak dan isterinya, Mohamad Yusof berkata, dia masih belum dapat bertemu lagi dengan mereka.

“Malam tadi ketika dimasukkan ke wad, kedua-dua anak saya mengalami trauma dengan si kecil (bayi) ada pendarahan pada otak dan kakaknya juga sama selain patah tangan.

“Saya berharap keadaan mereka baik, begitu juga dengan isteri. Semua pihak kena ambil pengajaran (kesan pemandu mabuk), mujur hari ini saya masih bernyawa.”

Sejak kelmarin, klip rakaman video kemalangan itu tular sehingga mencetuskan kecaman warganet kerana pacuan empat roda itu dipandu melulu dan menjadi punca kemalangan.

VIDEO YANG TULAR


Bila Kucing Suka Sangat ‘Membuang’ Di Kawasan Laman, Ibu Segera Ambil Petua Ni!

Menjadi tabiat kucing akan membuang ‘hajat’ di tempat yang sama dan sekiranya tempat itu adalah di kawasan laman tempat kita selalu bercucuk tanam, pasti tumbuhan sukar untuk hidup subur.

Melalui perkongsian Puan Rose Eima diharap dapat membantu untuk ibu-ibu yang berhadapan dengan masalah ini.

Ikuti perkongsiannya ini

PETUA TAK BG KUCING BERAK TEMPAT BERCUCUK TANAM

Hari tu sy ade terbaca seorang hamba Allah tu ade masaalah kucing liar suka membuang ditanah tempat dia bercucuk tanam masaalah nya dah mcm2 cr dia buat sekali dia dpt petua ni…sy pun cuba sbb sy pun punya masaalah yg sama… alhamdulillah nampaknya petua tu banyak membantu atasi masaalah kucing yg suka berak ditanah tempat sy bercucuk tanam….

Limau kasturi diperah airnya tapis dan masuk kan dlm bekas spray..then spray tempat kucing asyik duk membuang tu..inshaallah lps ni selesai masaalah tu

Bahan-bahan: Limau nipis, penapis, botol spray

Cara penyediaan :

2. Tapis untuk asingkan bijinya.

3. Masukkan jus perahan limau nipis tadi di dalam bekas.

Cara Penggunaan :

Semburkan ramuan ini di tempat yang kucing selalu membuang najis.

sumber : Rose Eima via Kebun Bandar: Jom Tanam Sendiri


“Bertuah Dapat Mentua Baik. Respek.” Cara Yusof Haslam & Isteri Layan Puteri Sarah & Cucu Dipuji,  Warganet Titip Doa!

Isu rumah tangga pelakon Puteri Sarah Liyana kini kembali menjadi perbualan hangat netizen di media sosial berikutan pendedahan isteri kepada Syamsul Yusof baru-baru ini.

Perkongsian  ibu kepada sepasang cahaya mata ini meraih perhatian ramai. Disebalik kontroversi yang melanda, namun hubungan  antara menantu dan mentua tetap baik.

Ini dapat dilihat apabila Puteri Sarah menerusi aplikasi TikToknya memuatnaik satu rakaman video  mentuanya, Datuk Yusof Haslam dan isteri bersama cucu mereka.

Hidup ini penuh dengan keberkatan, tapi kita selalu ambil mudah. Kita selalu fikirkan perkara yang kita tidak miliki. Hargailah apa yang kita ada sekarang dan bersyukurlah.

Demikian kapsyen yang ditulis Puteri Sarah.

Rata-rata memuji sikap yang ditunjukkan Datuk Yusof Haslam dan isteri yang masih melayan menantu serta cucu dengan baik walaupun rumah tangga anaknya sedang dilanda badai.

Hidup ni begini lah, suami baik, mertua benci… mertua syg, suami buat hal..

Respect dekat mentua cmni..die x slhkan menantu..sbb setgh mentua kan..walaupun anak die slh tp menantu die slhkan..sian tgk muke anak2 bile jd cmni🥺

Bertuah dia dpt fmily mertua yg baik. stgh prmpuan dah la suami tak ok. fmily mertua pon tak ok.

baik ibu ngan ayah mentua..mungkin sebab tu lah dia masih bertahan..moga2 semuanya Akan semakin membaik🤲🤲

Kak sarah wanita kuat ❤kami semua doakan tg terbaik and kebahagian kak sarah ❤wahai lelaki pandang laa muka isteri nie , ingat laa mula2 dulu …

Semoga urusan Sarah dan keluarga dipermudahkan dan bahagia seperti sediakala 🤲🏻❤❤❤


5 Makanan Berbahaya Yang Tidak Boleh Dimakan Oleh Kucing. Salah Makan Boleh Bawa Maut!

Mungkin masih ada pecinta kucing yang masih tidak tahu apakah makanan yang sesuai untuk kucing selain ikan rebus, wet food atau sebarang jenis yang dijual di pasaran

Perhatian kepada pemilik kucing berikut merupakan makanan yang tidak boleh dimakan oleh kucing.

Makanan yang tidak boleh di makan kucing

1.Bawang akibatkan sel darah pecah dan akibatkan masalah kurang darah

Jangan main main, segala jenis bawang termasuk bawang goreng, bawang mentah dan bawang yang telah dimasak boleh akibatkan sel darah merah pecah dan menyebabkan masalah kurang darah. Lebih bahaya adalah bawang putih. Ia adalah 5x ganda lebih bahaya berbanding bawang biasa

Makanan yang mempunyai bawang boleh menjadikan sel-sel darah merah yang dimiliki kucing anda akan jadi pecah secara tiba-tiba. Apabila keadaan ini berlaku kucing akan terdedah kepada Anemia. Biarpun kuantiti makanan yang terdapat bawang diberikan kepadanya amat sedikit tetapi peratus bahaya masih ada.

2. Susu & produk tenusu Akibatkan cirit dan masalah penghadaman

Semua jenis susu lembu perlu dielakkan tetapi jika susu kambing lebih digalakkan kerana proses susu lembu mempunyai Lactose manakala susu kambing tidak.

Sekiranya anda ingin membeli susu untuk kucing di mana-mana kedai atau Pet Shop, pastikan kandungan susu tidak mempunyai Lactose yang berbahaya untuk kucing.

3.Anggur Akibatkan masalah buah pinggang

Jauhi anggur dan kismis daripada kucing dan pastikan kucing tidak memakan buah-buahan ini kerana jika dimakan akan menyebabkan kegagal buah pinggang kucing.

4.Kopi & Coklat .

Semua jenis minuman yang mempunyai kandunga kafein di dalamnya kucing tidak boleh minum sepertimana seorang manusia meminumnya.  Jika terminum, kucing akan menjadi gelisah serta mengalami masalah pernafasan yang tidak normal atau dengan cepat. Begitu juga dengan masalah jantung kucing.

Coklat sememangnya amat berbahaya kepada kucing malahan ia boleh membawa maut sekiranya dimakan.

Ada kes yang berlaku kucing mengalami sawan, menggigil teruk dan kritikal sehingga menyebabkan berlakunya kematian terhadap kucing kesayangan!

5. Ikan mentah, daging mentah dan telur mentah

ikan mentah yang hampir sama akibatnya sekiranya kucing memakan ikan yang tidak dimasak atau direbus, ia tetap berbahaya terhadap kucing.

Pastinya ada bakteria di dalam daging mentah yang berbahaya serta sebarang parasit atau cacing pita yang menjadikan kucing terdedah pada sebarang penyakit.

Walau apa pun jenis telur mentah sekalipun, ia harus dielakkan kerana ia boleh menjadi keracunan makanan pada kucing selain terdedah dengan bakteria jahat.

Oleh itu, jangan abaikan maklumat ini supaya kucing anda terus sihat dan tiada penyakit.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!